title: Ehdotus: neuvoston asetus eläinten suojelusta kuljetuksen ja siihen liittyvien toimenpiteiden aikana ja direktiivien 64/432/ETY ja 93/119/EY muuttamisesta

text:
Avis juridique important

|

52003PC0425

Ehdotus: Neuvoston asetus eläinten suojelusta kuljetuksen ja siihen liittyvien toimenpiteiden aikana ja direktiivien 64/432/ETY ja 93/119/EY muuttamisesta  /* KOM/2003/0425 lopull. - CNS 2003/0171 */

Ehdotus: NEUVOSTON ASETUS eläinten suojelusta kuljetuksen ja siihen liittyvien toimenpiteiden aikana  ja  direktiivien 64/432/ETY ja 93/119/EY muuttamisesta(komission esittämä)PERUSTELUTEuroopan yhteisön perustamissopimukseen liitetyssä pöytäkirjassa eläinten suojelusta ja hyvinvoinnista edellytetään, että laatiessaan ja pannessaan täytäntöön yhteisön maatalous- ja liikennepolitiikkaa yhteisö ja jäsenvaltiot ottavat eläinten hyvinvoinnin vaatimukset täysimääräisesti huomioon.Elävien eläinten kuljetukset ovat kiistanalaisin aihe eläinten hyvinvoinnin alalla. Direktiivi 91/628/ETY [1], sellaisena kuin se on muutettuna direktiivillä 95/29/EY [2], muodostaa tämänhetkiset yhteisön lainsäädäntöpuitteet. Tämän jälkeen on hyväksytty neuvoston asetus (EY) N:o 1255/97 ja neuvoston asetus (EY) N:o 411/98, joissa annettiin tarkempia sääntöjä.[1]  EYVL L 340, 11.12.1991, s. 17.[2]  EYVL L 148, 30.6.1995, s. 52.Direktiivin 91/628/ETY 13 artiklan 1 kohdan mukaisesti komissio antoi joulukuussa 2000 neuvostolle ja Euroopan parlamentille kertomuksen [3] jäsenvaltioiden kokemuksista direktiivin 95/29/EY täytäntöönpanon jälkeen. Komission kertomuksessa suositeltiin toimia, joista joitakin on jo käynnistetty. Useimmat suositukset voidaan kuitenkin toteuttaa vain muuttamalla nykyistä lainsäädäntöä.[3]  KOM(2000) 809 lopullinen, 6.12.2000.Kertomus esitettiin maatalousasioita käsittelevälle neuvostolle, joka kesäkuussa 2001 antoi sille tukensa erityisellä päätöslauselmalla [4]. Euroopan parlamentti antoi kertomusta koskevan päätöslauselman [5] marraskuussa 2001.[4]  EYVL C 273, 28.9.2001, s. 1.[5]  Euroopan parlamentin päätöslauselma, annettu 13.11.2001, komission kertomuksesta jäsenvaltioiden kokemuksista eläinten suojelemisesta kuljetuksen aikana annetun direktiivin 91/628/ETY muuttamisesta annetun neuvoston direktiivin 95/29/EY täytäntöönpanon jälkeen (KOM(2000) 809 - C5-0189/2001-2001/2085 (COS)) - A5-0347/2001.Eläinten terveyttä ja hyvinvointia käsittelevä tiedekomitea antoi 11. maaliskuuta 2002 lausunnon eläinten hyvinvoinnista kuljetuksen aikana. Lausunnossa annetaan suosituksia esimerkiksi eläinten kuljetuskuntoisuudesta, eläimiä kuljettavan henkilöstön koulutuksesta, eläinten käsittelystä, suuremmista tilavaatimuksista ja matka-aikojen rajoittamisesta.Komissio on tarkastellut huolellisesti tiedekomitean tekemiä suosituksia. Komissio katsoo, että raportissa esitettyjä päätelmiä on tarkasteltava ottaen huomioon käytännön kokemukset ja päätelmien täytäntöönpanokelpoisuus. Eläinsuojelulainsäädännön moitteeton täytäntöönpano on keskeinen tekijä tämänhetkisen tilanteen parantamiseksi. Lisäksi on harkittava huolellisesti, miten tiedekomitean suositukset ovat saavutettavissa. Komissio katsoo, että vaiheittaisen lähestymistavan omaksuminen ja suositusten tärkeimpien kohtien täytäntöönpano on paras tapa saada aikaan todellisia parannuksia eläinten hyvinvoinnin alalla lyhyellä ja keskipitkällä aikavälillä. Komission ehdotuksen tavoitteena näin ollen on taata, että tiedekomitean suosittelemat tiukat standardit pannaan täytäntöön luomalla asianmukaiset lainsäädäntövälineet, joiden avulla toimivaltaiset viranomaiset pystyvät huolehtimaan paremmin valvonnasta ja täytäntöönpanosta.Komissio tunnustaa myös, että on kiireellisesti tarve saada enemmän tietoa eläinten hyvinvoinnista kuljetuksen aikana. Komissio sitoutuu edistämään lisätutkimuksia eläinten terveydestä ja hyvinvoinnista erityisesti kuljetukseen liittyvillä aloilla, jotta saataisiin lisää tietoa polttavimmista kysymyksistä.Resursseja myönnetään erityisesti tutkimuksiin, jotka koskevat matkan kestoa ja sen vaikutuksia eri eläinlajien ja -luokkien aineenvaihduntaan. Lisäksi ehdotettujen kuljetusaikojen täytäntöönpanosta saatujen kokemusten avulla on helpompi lisätä tietoa eläinkuljetusten tieteellisistä näkökohdista, ja näin voidaan tukea Euroopan elintarviketurvallisuusviranomaista sen kehittäessä aikanaan uusia tieteellisiä ohjeita. Tieteelliset ohjeet voisivat toimia perustana eläinkuljetusolosuhteiden, myös kuljetusaikojen, parantamiselle.On vielä syytä mainita, että komissio tuki tutkimuksen viidennen puiteohjelman yhteydessä tutkimushanketta, jossa käsiteltiin karjan kuljetusta (CATRA-hanke). Lisätietoja hankkeesta saa seuraavalta verkkosivulta: http://www.lt.slu.se/catra/ .Komissio järjesti myös laajan kuulemisen tärkeimmille sidosryhmille ja kansalaisille. Kaikilla asiaan liittyvillä suurimmilla organisaatioilla oli mahdollisuus esittää kommenttinsa komissiolle ja tehdä ehdotuksia eläinkuljetustilanteen parantamiseksi. Ehdotetut toimenpiteet saivat laajasti tukea kansalaisilta joulukuussa 2002 järjestetyssä Internet-kuulemisessa [6].[6]  Eläinten suojelua kuljetuksen aikana koskevan Internet-kuulemisen täydelliset tulokset löytyvät seuraavasta osoitteesta: http://europa.eu.int/yourvoice/results/ 240/index_fi.htm.Tulosten perusteella yksimielisen selväksi prioriteetiksi on noussut täytäntöönpanotason parantaminen. Myös eläinten terveyteen liittyvät seikat ovat vauhdittaneet komission alalla toteuttamia toimia; se on esimerkiksi kehittänyt välineitä, joiden avulla toimivaltaiset viranomaiset voivat valvoa pitkänmatkan kuljetuksia. Tavoite voidaan saavuttaa erityisesti antamalla eläinten hyvinvoinnista vastaaville toimivaltaisille viranomaisille oikeus tarkastaa kuljetusajoneuvoihin asennetut rekisteröintilaitteet, joita yhteisön sosiaalilainsäädännössä edellytetään matka-aikojen osalta.Komission ehdotukseen sisältyy yksityiskohtaisia vaatimuksia elävien eläinten kuljettajien koulutuksesta, ja siinä esitetään erityistä koulutusohjelmaa, hyväksyttyjen koulutuslaitosten perustamista ja yhdenmukaistettua todistusta koulutuksesta. Valvonnan helpottamiseksi ehdotuksella pyritään yhdenmukaistamaan asiakirjoja (kuljetusyrityksille annettava lupa, kuljettajien todistukset, ajoneuvojen hyväksyntä) ja menettelyitä (yhteyspisteiden perustaminen kuhunkin jäsenvaltioon, rikkomuksista ilmoittaminen). Ehdotuksessa esitetään rajoituksia, jotka koskevat kuljetusyrityksille myönnettäviä lupia, ja siinä esitetään pitkänmatkan kuljetuksia hoitavien kuljetusyritysten rekisteröimistä erityiseen tietokantaan. Ehdotuksessa luetellaan ne tarkastukset, jotka viranomaisten on tehtävä unionin tullialueelle saapuville tai sieltä lähteville erille.Komission ehdotuksessa otetaan huomioon edellä mainitut näkökohdat, tiedekomitean lausunto ja eri sidosryhmien kannanotot, ja siinä edellytetään tiukkoja standardeja erityisesti kuljetuksissa, jotka kulkevat usean Euroopan alueen halki (määritelty ehdotuksessa pitkänmatkan kuljetuksiksi). Uudet ehdotetut toimenpiteet ovat seuraavanlaisia:a) Kuljetusyritysten on saatava erityinen lupa, joka voidaan myöntää vain tietyin edellytyksin ja rajoitetuksi ajaksi. Luvan saaneista kuljetusyrityksistä on pidettävä kirjaa kansallisessa sähköisessä tietokannassa.b) Tiedekomitean erityislausunnon perusteella ehdotetaan tiukempia standardeja erityisesti ilmanvaihto- ja juomalaitteisiin.c) Kaikkiin yhteisön satamista liikennöiviin karja-aluksiin on sovellettava erityisvaatimuksia, ja niillä on oltava hyväksymistodistus.d) Pitkänmatkan kuljetuksiin käytettäviin ajoneuvoihin on sovellettava suurempia tilavaatimuksia kuin lyhyenmatkan ajoneuvoihin.e) Matka-aikoja olisi lyhennettävä ja ajoneuvoissa pidettäviä lepotaukoja pidennettävä, jotta vältettäisiin eniten stressiä aiheuttavat kuormaamis- ja purkamistilanteet. Ehdotuksessa ei esitetä pysähdyspaikkojen käyttöä eläinten terveydelle aiheutuvien todistettujen riskien vuoksi.f) Uuden reittisuunnitelmaa koskevan hallintomenettelyn mukaisesti alan toimijoiden on järjestelmällisesti tarkastettava lähetys määräpaikassa, pidettävä kirjaa tuloksista ja raportoitava säännönvastaisuuksista viranomaisille.Kokemusten mukaan teurastettavaksi tarkoitettujen hevosten pitkänmatkan kuljetukset antavat erityistä syytä huoleen. Tämän vuoksi edellä esitettyjen vaatimusten lisäksi ehdotuksessa tehdään pakolliseksi hevosten kuljettaminen yksittäisissä karsinoissa pitkänmatkan kuljetuksissa.Tiedekomitea totesi, että hyvin nuoret eläimet ovat erityisen herkkiä ja suositteli niiden kuljettamisen kieltämistä kokonaan. Ehdotuksessa kielletään vastasyntyneiden ja hyvin nuorten eläinten kuljettaminen tiedekomitean lausunnon mukaisesti.Komissio on myös todennut kokemusten perusteella, että eniten eläinten huonosta kohtelusta ja suoranaisista julmuuksista tehtiin valituksia markkinapaikoilla. Näiden kokemusten perusteella ehdotuksessa laajennetaan - ensimmäistä kertaa EU:n lainsäädännössä - eläinten suojelua koskevat säännökset koskemaan kaikkia paikkoja, joissa eläimiä kuormataan, puretaan kuormasta ja käsitellään, myös karja-markkinoita. Karjamarkkinoihin sovelletaan erityisiä vaatimuksia, jotka koskevat eläinten käsittelystä vastaavan henkilöstön koulutusta.Esitettyjen suurten muutosten vuoksi tällä ehdotuksella kumotaan direktiivi 91/628/ETY, sellaisena kuin se on muutettuna direktiivillä 95/29/EY, sekä asetus (EY) N:o 1255/97 ja asetus (EY) N:o 411/98. Lisäksi peruutetaan komission ehdotus neuvoston asetukseksi asetuksen (EY) N:o 411/98 muuttamisesta pitkiin eläinkuljetuksiin käytettävien maantieajoneuvojen ilmanvaihdon osalta [7], koska se on sisällytetty ehdotettuun tekstiin. Välineeksi on valittu neuvoston asetus, jotta helpotettaisiin sisämarkkinasääntöjen yhdenmukaistamista nopeasti.[7]  KOM(2001) 197 lopullinen.Valmisteluvaiheessa on tehty sosiaalisia ja taloudellisia tutkimuksia sen varmistamiseksi, että ehdotetut toimenpiteet ovat oikeasuhteisia haluttuun tavoitteeseen nähden.Kun otetaan huomioon tarvittavat suuret muutokset, jotka on tehty jäsenvaltioiden kokemusten ja uusimpien tieteellisten tietojen perusteella, tämä ehdotus on asianmukaisin tapa saavuttaa halutut tavoitteet.2003/0171 (CNS)Ehdotus: NEUVOSTON ASETUS eläinten suojelusta kuljetuksen ja siihen liittyvien toimenpiteiden aikana  ja  direktiivien 64/432/ETY ja 93/119/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen [8],[8]  EUVL C , , s. .ottaa huomioon Euroopan parlamentin lausunnon [9],[9]  EUVL C , , s. .ottaa huomioon Euroopan talous- ja sosiaalikomitean lausunnon [10],[10]  EUVL C , , s. .ottaa huomioon alueiden komitean lausunnon [11],[11]  EUVL C , , s. .sekä katsoo seuraavaa:(1) Euroopan yhteisön perustamissopimukseen liitetyssä pöytäkirjassa eläinten suojelusta ja hyvinvoinnista edellytetään, että laatiessaan ja pannessaan täytäntöön yhteisön maatalous- ja liikennepolitiikkaa yhteisö ja jäsenvaltiot ottavat eläinten hyvinvoinnin vaatimukset täysimääräisesti huomioon.(2) Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annettuun neuvoston direktiiviin 91/628/ETY [12] sisältyy eläinten kuljetusta koskevia sääntöjä, joilla pyritään poistamaan elävien eläinten kaupan teknisiä esteitä ja antamaan markkinaorganisaatioille mahdollisuus toimia sujuvasti; samalla on tarkoitus turvata eläinten riittäväntasoinen suojelu.[12]  EYVL L 340, 11.12.1991, s. 17. Direktiivi viimeksi muutettuna asetuksella (EY) N:o 806/2003 (L 122, 16.5.2003, s. 1).(3) Direktiivin 91/628/ETY vaatimusten mukaisesti komissio esitti neuvostolle ja Euroopan parlamentille kertomuksen [13], joka koski jäsenvaltioiden kokemuksia eläinten suojelemisesta kuljetuksen aikana annetun direktiivin 91/628/ETY muuttamisesta 29 päivänä kesäkuuta 1995 annetun neuvoston direktiivin 95/29/EY täytäntöönpanon jälkeen, ja siinä suositeltiin muuttamaan alalla voimassa olevaa yhteisön lainsäädäntöä.[13]  KOM(2000) 809 lopullinen.(4) Kaikki jäsenvaltiot ovat ratifioineet eurooppalaisen yleissopimuksen eläinten suojelemiseksi kansainvälisten kuljetusten aikana, ja neuvosto on antanut komissiolle valtuudet neuvotella yhteisön puolesta tarkistetusta eurooppalaisesta yleissopimuksesta eläinten suojelemiseksi kansainvälisten kuljetusten aikana.(5) Eläinten hyvinvoinnin vuoksi pitkänmatkan eläinkuljetukset, myös teuraseläinten kuljetukset, olisi pidettävä mahdollisimman lyhyinä.(6) Neuvosto kehotti 19 päivänä kesäkuuta 2001 [14] komissiota tekemään ehdotuksia, joilla huolehditaan voimassa olevan lainsäädännön tosiasiallisesta täytäntöönpanosta ja varmistetaan sen tiukka valvonta, parannetaan eläinten suojelua ja hyvinvointia sekä ehkäistään tarttuvien eläintautien esiintymistä ja leviämistä, ja lisäksi eläinten hyvinvoinnin ja terveyden suojaamiseksi kuljetuksen aikana ja sen jälkeen olisi otettava käyttöön tiukemmat vaatimukset, jotta vältetään kipu ja kärsimys.[14]  EYVL C 273, 28.9.2001, s. 1.(7) Euroopan parlamentti kehotti 13 päivänä marraskuuta 2001 [15] komissiota tekemään ehdotuksia eläinten kuljetusta koskevien yhteisön sääntöjen muuttamiseksi etenkin seuraavilta osin:[15]  Euroopan parlamentin päätöslauselma komission kertomuksesta jäsenvaltioiden kokemuksista eläinten suojelemisesta kuljetuksen aikana annetun direktiivin 91/628/ETY muuttamisesta annetun neuvoston direktiivin 95/29/EY täytäntöönpanon jälkeen - C5-0189/2001-2001/2085 (COS).- olisi kuultava toimivaltaista tiedekomiteaa eläinkuljetusten kestoajasta- olisi laadittava yhdenmukaistettu eurooppalainen todistusmalli kuljetusyrityksille ja yhdenmukaistettava pitkänmatkan kuljetusten reittisuunnitelmia- olisi varmistettava, että kaikki kuljetuksen aikana eläimiä käsittelevät henkilöt ovat suorittaneet toimivaltaisten viranomaisten tunnustaman koulutuksen- olisi varmistettava, että yhteisön rajatarkastusasemilla tehtäviin eläinlääkintätarkastuksiin sisältyy eläinten kuljetusolosuhteiden kattava tarkastus.(8) Eläinten terveyttä ja hyvinvointia käsittelevä tiedekomitea antoi 11 päivänä maaliskuuta 2002 lausunnon eläinten hyvinvoinnista kuljetuksen aikana. Yhteisön lainsäädäntöä olisi näin ollen muutettava, jotta voitaisiin ottaa huomioon tuoreimmat tieteelliset tiedot. Samalla olisi pidettävä etusijalla se, että lainsäädännön moitteeton täytäntöönpano voidaan taata lähitulevaisuudessa.(9) Ottaen huomioon eläinkuljetuksia koskevan yhteisön lainsäädännön yhdenmukaistamisesta direktiivin 91/628/ETY nojalla saadut kokemukset ja direktiivin erilaisesta täytäntöönpanosta jäsenvaltioissa johtuvat vaikeudet on asianmukaisempaa antaa alaa koskevat yhteisön säännöt asetuksella.(10) Eläinten purkaminen autosta ja uudelleenkuormaaminen aiheuttaa enemmän stressiä kuin niiden jättäminen lepäämään ajoneuvoon hyviin oloihin. Lisäksi eri paikoista tulevien eläinten kohtaaminen pysähdyspaikoilla saattaa johtaa tartuntatautien leviämiseen. Pysähdyspaikkojen käyttö olisi näin ollen eläinten hyvinvointiin ja terveyteen liittyvistä syistä estettävä. Vastaavasti olisi kumottava pysähdyspaikkoja koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta 25 päivänä kesäkuuta 1997 [16] annettu neuvoston asetus (EY) N:o 1255/97.[16]  EYVL L 174, 2.7.1997, s. 1. Asetus viimeksi muutettuna neuvoston asetuksella (EY) N:o 1040/2003, annettu 11.6.2003, (EUVL L 151, 19.6.2003, s. 21).(11) Puutteet eläinten hyvinvoinnissa johtuvat usein tiedon puutteesta. Näin ollen koulutus olisi asetettava ennakkoedellytykseksi kaikille eläimiä kuljetuksen aikana käsitteleville henkilöille, ja koulutusta saisivat antaa vain laitokset, jotka toimivaltaiset viranomaiset ovat hyväksyneet.(12) Eläinten hyvinvoinnin edellytykset kuljetuksen aikana ovat seurausta kuljetusyritysten yleisistä toimintatavoista. Toimivaltaisten viranomaisten tekemät tarkastukset voivat vaikeutua, koska kuljetusyritykset voivat toimia vapaasti eri jäsenvaltioissa. Kuljetusyritysten olisi näin ollen toimittava vastuullisemmin ja avoimemmin. Niiden olisi erityisesti toimitettava todisteet luvastaan, raportoitava säännönmukaisesti ongelmista ja pidettävä kirjaa toiminnastaan ja sen tuloksista.(13) Eläinkuljetuksiin liittyy kuljetusyritysten lisäksi myös muita toimijaryhmiä kuten kasvattajat, myyjät ja ostajat, keräyskeskukset ja teurastamot. Tämän vuoksi jotkin eläinten hyvinvointiin liittyvät velvoitteet olisi ulotettava koskemaan kaikkia eläinten kuljetukseen liittyviä toimijoita.(14) Keräyskeskuksilla on merkittävä asema joidenkin kotieläinlajien kuljetuksissa. Keskusten olisikin varmistettava, että niiden työntekijät ja vierailijat tuntevat eläinten suojelua kuljetusten aikana koskevan yhteisön lainsäädännön ja noudattavat sitä.(15) Pitkänmatkan kuljetuksilla on todennäköisesti enemmän haitallisia vaikutuksia eläinten hyvinvointiin kuin lyhyillä. Tämän vuoksi olisi laadittava erityismenettelyt, joilla varmistetaan standardien parempi täytäntöönpano etenkin lisäämällä tällaisten kuljetusten jäljitettävyyttä.(16) Tieliikenteen sosiaalilainsäädännön yhdenmukaistamisesta 20 päivänä joulukuuta 1985 annetussa neuvoston asetuksessa (ETY) N:o 3820/85 [17] säädetään kuljettajien ajojaksojen enimmäispituudesta ja lepojaksojen vähimmäispituudesta. On asianmukaista, että eläinten kuljetusaikoja säännellään vastaavasti [18]. Tieliikenteen valvontalaitteista 20 päivänä joulukuuta 1985 annetussa neuvoston asetuksessa (ETY) N:o 3821/85 [19] säädetään, että ajoneuvoihin on asennettava valvontalaitteet ja niitä on käytettävä, jotta voidaan tosiasiallisesti varmistaa tieliikenteeseen sovellettavan sosiaalilainsäädännön noudattaminen. Tällaiset valvontatiedot on asetettava saataville ja tarkistettava, jotta voidaan varmistaa eläinsuojelulainsäädännön mukaisten kuljetusaikarajoitusten noudattaminen.[17]  EYVL L 370, 31.12.1985, s. 1.[18]  KOM(2001) 573 - EYVL C 51 E, 26.2.2002, s. 234 - Ehdotus: Euroopan parlamentin ja neuvoston asetus tieliikenteen sosiaalilainsäädännön yhdenmukaistamisesta.[19]  EYVL L 370, 31.12.1985, s. 8. Asetus viimeksi muutettuna komission asetuksella (EY) N:o 1360/2002 (EYVL L 207, 5.8.2002, s. 1.)(17) Toimivaltaisten viranomaisten välinen riittämätön tiedonvaihto johtaa eläinten suojelemista kuljetusten aikana koskevan yhteisön lainsäädännön puutteelliseen täytäntöönpanoon. Tämän vuoksi on luotava joustavampia menettelyitä, joilla voidaan parantaa eri jäsenvaltioiden toimivaltaisten viranomaisten välistä yhteistyötä.(18) Eläinsuojelulainsäädännön rikkomusten riittämätön seuranta kannustaa rikkomaan lainsäädäntöä ja johtaa kilpailun vääristymiseen. Tämän vuoksi kaikkialle yhteisöön olisi luotava yhdenmukaiset menettelyt, joilla lisätään tarkastuksia ja pannaan täytäntöön eläinsuojelulainsäädännön rikkomisesta johtuvat seuraamukset. Jäsenvaltioiden olisi annettava säännöt seuraamuksista, joita sovelletaan tämän asetuksen säännösten rikkomuksiin, ja varmistettava niiden täytäntöönpano. Näiden seuraamusten olisi oltava tehokkaita, oikeasuhteisia ja varoittavia.(19) Huomattava määrä eläimiä kuljetetaan karja-aluksilla hyvin pitkiä matkoja yhteisöstä ja yhteisöön, ja meriteitse kuljetettava lähetys voidaan tarkastaa lähtöpaikassa. Tämän vuoksi on keskeisen tärkeää säätää tätä kuljetustapaa koskevista erityisistä toimenpiteistä ja standardeista.(20) Yhteisön lainsäädännön johdonmukaisuuden säilyttämiseksi olisi muutettava eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annettua neuvoston direktiiviä 64/432/ETY [20] niin, että mukautetaan sitä tämän asetuksen säännöksiin keräyskeskusten hyväksynnän ja kuljetusyrityksiä koskevien vaatimusten osalta.[20]  EYVL P 121, 29.7.1964, s. 1977/64. Direktiivi viimeksi muutettuna komission asetuksella (EY)  N:o 1226/2002 (EYVL L 179, 9.7.2002, s. 13).(21) Eläinten suojelusta teurastus- tai lopettamishetkellä 22 päivänä joulukuuta 1993 annettua neuvoston direktiiviä 93/119/EY [21] olisi myös muutettava niin, että mukautetaan sitä tämän asetuksen säännöksiin sähkösauvojen käytön osalta.[21]  EYVL L 340, 31.12.1993, s. 21. Direktiivi viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).(22) Jäsenvaltioiden hallintoviranomaisten keskinäisestä avunannosta sekä jäsenvaltioiden ja komission yhteistyöstä eläinlääkintää ja kotieläinjalostusta koskevan lainsäädännön oikean soveltamisen varmistamiseksi 21 päivänä marraskuuta 1989 annetussa neuvoston direktiivissä 89/608/ETY säädettyjä sääntöjä ja tiedotusmenettelyitä olisi sovellettava eläinten hyvinvointiin kuljetuksen aikana, jotta varmistetaan tämän asetuksen säännösten noudattaminen.(23) Helmikuun 4 päivänä 1998 tehdyssä komission päätöksessä 98/139/EY annetaan komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevat säännöt, jotka olisi otettava huomioon sen varmistamiseksi, että asetusta noudatetaan yhdenmukaisesti.(24) Tässä asetuksessa annetaan säännöksiä ilmanvaihdon järjestämisestä ajoneuvoihin, joilla kuljetetaan kotieläimiä pitkiä matkoja. Tämän vuoksi olisi kumottava yli kahdeksan tuntia kestäviin eläinkuljetuksiin käytettäville maantieajoneuvoille asetettavista eläinten suojelua koskevista lisävaatimuksista 16 päivänä helmikuuta 1998 annettu neuvoston asetus (EY) N:o 411/98 [22].[22]  EYVL L 52, 21.2.1998, s. 8.(25) Tämän asetuksen täytäntöönpanon edellyttämät toimenpiteet olisi hyväksyttävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [23] mukaisesti,[23]  EYVL L 184, 17.7.1999, s. 23.ON ANTANUT TÄMÄN ASETUKSEN:I LUKU  Soveltamisala, määritelmät ja eläinkuljetuksia koskevat yleiset edellytykset1 artikla Soveltamisala1. Tätä asetusta sovelletaan yhteisössä tapahtuviin elävien selkärankaisten eläinten kaupallisiin kuljetuksiin, myös erityistarkastuksiin, joita viranomaiset tekevät yhteisön tullialueelle saapuville tai sieltä lähteville kuljetuserille.2. Asetusta ei sovelleta yhden eläimen kuljetukseen, jossa eläimestä vastaava henkilö on mukana kuljetuksen ajan.3. Asetusta sovelletaan sen rajoittamatta yhteisön muun eläinlääkintälainsäädännön soveltamista.2 artikla MääritelmätTässä asetuksessa tarkoitetaana) 'eläimillä' eläviä selkärankaisia eläimiäb) 'keräyskeskuksilla' tilojen, keräyskeskusten ja markkinoiden tapaisia paikkoja, joissa eri tiloilta peräisin olevat kotieläiminä pidettävät hevos-, nauta-, lammas-, vuohi- ja sikaeläimet kootaan yhteen kuljetuserien muodostamiseksic) 'hoitajalla' henkilöä, joka on välittömästi vastuussa eläinten hyvinvoinnista ja on niiden mukana kuljetuksen ajand) 'rajatarkastusasemalla' kaikkia tarkastusasemia, jotka on nimetty ja hyväksytty direktiivin 91/496/ETY [24] 6 artiklan mukaisesti suorittamaan yhteisön alueen rajalla eläinlääkintätarkastuksia kolmansista maista saapuville eläimille[24]  EYVL L 268, 24.9.1991, s. 56.e) 'yhteisön eläinlääkintälainsäädännöllä' direktiivin 90/425/ETY [25] liitteessä A olevassa I luvussa lueteltua lainsäädäntöä ja myöhemmin annettuja täytäntöönpanosääntöjä[25]  EYVL L 224, 18.8.1990, s. 29.f) 'kontilla' kehikkoa, laatikkoa, kuljetuspäällystä tai muuta tukevaa rakennetta, jota käytetään eläinten kuljetukseen mutta joka ei ole kuljetusvälineg) 'poistumispaikalla' rajatarkastusasemaa tai muuta jäsenvaltion nimeämää paikkaa, jossa eläimet poistuvat yhteisön tullialueeltah) 'kuljetusmatkalla' koko kuljetustapahtumaa lähtöpaikasta määräpaikkaan, mukaan lukien eläinten kuormasta purkaminen, sijoittaminen ja kuormaaminen kuljetusmatkan aikanai) 'eläimistä vastaavalla' luonnollista tai oikeushenkilöä, kuljetusyritystä lukuun ottamatta, joka on vastuussa eläimistä tai niiden käsittelystä joko pysyvästi tai tilapäisestij) 'karja-aluksella' alusta, jota käytetään tai jota on tarkoitus käyttää kotieläimenä pidettävien hevos-, nauta-, lammas-, vuohi- ja sikaeläinten kuljettamiseen ja joka ei ole ro-ro-alus eikä siirrettävissä konteissa eläimiä kuljettava alusk) 'pitkänmatkan kuljetuksella' yli 9 tuntia kestävää kuljetusmatkaa; matka alkaa siitä, kun ensimmäinen kuljetuserän eläin siirretään kuljetusvälineellä; jos kyseessä on maantiekuljetus, mukaan ei lasketa 45 minuutin mittaista kuljettajan lepotaukoal) 'kuljetusvälineellä' eläinten kuljetukseen käytettäviä maantie- tai raideajoneuvoja, aluksia ja ilma-aluksia sekä kontteja, jos niitä käytetään kotieläimenä pidettävien hevos-, nauta-, lammas-, vuohi- ja sikaeläinten kuljettamiseenm) 'järjestäjällä'i) kuljetusyritystä, joka on tehnyt alihankintasopimuksen ainakin yhden muun kuljetusyrityksen kanssa osasta kuljetusmatkaaii) luonnollista tai oikeushenkilöä, joka on tehnyt sopimuksen useamman kuin yhden kuljetusyrityksen kanssa kuljetusmatkastaiii) henkilöä, joka on allekirjoittanut reittisuunnitelman 1 osan liitteen II mukaisestin) 'lähtöpaikalla'i) paikkaa, jossa eläin kuormataan ensimmäisen kerran kuljetusvälineeseen edellyttäen, että se ollut sijoitettuna sinne vähintään 48 tuntia ennen lähtöaikaaii) keräyskeskuksia, kun- tällaiset keskukset on hyväksytty yhteisön eläinlääkintälainsäädännön mukaisesti ja- eläimet ovat olleet keräyskeskuksessa kytkemättöminä ainakin kuusi tuntia ennen lähtöaikaa ja niillä on ollut riittävästi kuiviketta ja vettäo) 'määräpaikalla' paikkaa, josta eläin puretaan kuljetusvälineestä jai) johon se sijoitetaan ainakin 48 tunniksi ennen lähtöaikaa taiii) jossa se teurastetaanp) 'siirtopaikalla' paikkaa, jossa eläinten kuljetusväline on vaihtunut, riippumatta siitä onko ne purettu kuljetusvälineestäq) 'ro-ro-aluksella' merialusta, joka on varustettu niin, että maantie- tai raideajoneuvot voivat ajaa sisään alukseen ja ulos sieltär) 'kuljetuksella' eläinten siirtoa, joka tehdään yhdellä tai useammalla kuljetusvälineellä, ja siihen liittyviä toimenpiteitä, myös kuormaamista, purkamista, siirtämistä ja lepoa, siihen asti, että eläimet on purettu kuormasta määräpaikassas) 'kuljetusyrityksellä' luonnollista tai oikeushenkilöä, joka kuljettaa eläimiä omaan lukuunsa tai kolmannen osapuolen lukuunt) 'ajoneuvolla' pyörillä varustettua ajettavaa tai hinattavaa kuljetusvälinettä.3 artikla Eläinkuljetuksia koskevat yleiset edellytyksetEläimiä saa kuljettaa vain, jos seuraavat edellytykset täyttyvät:a) etukäteen on toteutettu kaikki tarvittavat järjestelyt, joilla pyritään minimoimaan kuljetusmatkan kesto ja huolehtimaan eläinten tarpeista sen aikanab) eläimet ovat kunnossa suunniteltua kuljetusmatkaa vartenc) kuljetusvälineet on suunniteltu ja rakennettu ja niitä ylläpidetään ja käytetään niin, että vältetään vammat ja kärsimykset ja taataan eläinten turvallisuusd) kuormaamis- ja purkamisvälineet on suunniteltu ja rakennettu ja niitä ylläpidetään ja käytetään niin, että vältetään vammat ja kärsimykset ja taataan eläinten turvallisuuse) eläimiä käsittelevillä henkilöillä on asianmukainen koulutus, ja he hoitavat tehtävänsä ilman väkivaltaa tai mitään sellaisia menetelmiä, jotka saattaisivat aiheuttaa tarpeetonta pelkoa, vammoja tai kärsimystäf) kuljetus suoritetaan viipymättä määräpaikkaan, ja eläinten hyvinvointi tarkistetaan säännöllisesti ja sitä pidetään yllä asianmukaisestig) eläimille varataan niiden kokoon ja kuljetusmatkan kestoon nähden riittävä lattia-ala ja kuljetuskorkeush) eläimille tarjotaan niiden lajiin ja kokoon nähden laadultaan ja määrältään asianmukaista juomista, ravintoa ja lepoa sopivin välein.II LUKU  Järjestäjät, kuljetusyritykset, eläimistä vastaavat ja keräyskeskukset4 artikla Kuljetusasiakirjat1. Eläimiä saa kuljettaa vain, jos kuljetusvälineessä on asiakirjat, joiden perusteella toimivaltainen viranomainen voi tarkistaa seuraavat eläimiä koskevat tiedot:a) alkuperä ja omistajab) lähtöpaikkac) lähtöpäivä ja -aikad) määräpaikkae) kuljetusmatkan odotettu kesto.2. Kuljetusyrityksen on esitettävä 1 kohdassa tarkoitetut asiakirjat pyynnöstä toimivaltaiselle viranomaiselle.5 artikla Eläinkuljetusten suunnittelua koskevat velvoitteet1. Eläinten kuljetuksesta ei saa tehdä sopimusta tai alihankintasopimusta muiden kuin sellaisten kuljetusyritysten kanssa, joilla on 10 artiklan 1 kohdan tai 11 artiklan 1 kohdan mukainen lupa.2. Kuljetusyrityksen on ilmoitettava kuljetuksesta vastaava luonnollinen henkilö ja varmistettava, että tiedot sen vastuulla olevan matkan osan järjestämisestä, suorittamisesta ja loppuun saattamisesta ovat saatavilla koska tahansa.3. Järjestäjien on varmistettava, ettäa) eläinten hyvinvointi ei millään kuljetusmatkalla vaarannu matkan eri osien riittämättömän koordinoinnin vuoksi jab) luonnollinen henkilö on vastuussa kunkin kuljetusmatkan järjestämistä, suorittamista ja loppuun saattamista koskevien tietojen antamisesta toimivaltaisille viranomaisille koska tahansa.4. Kotieläiminä pidettävien hevos-, nauta-, lammas-, vuohi- ja sikaeläinten pitkänmatkan kuljetusten osalta kuljetusyritysten ja järjestäjien on noudatettava liitteessä II annettuja reittisuunnitelmaa koskevia säännöksiä.6 artikla Kuljetusyritykset1. Kuljetusyrityksinä saavat toimia vain ne, joille toimivaltainen viranomainen on antanut 10 artiklan 1 kohdan tai 11 artiklan 1 kohdan mukaisen luvan. Luvasta on esitettävä pyydettäessä kopio toimivaltaiselle viranomaiselle, kun eläimiä kuljetetaan.2. Kuljetusyritysten on ilmoitettava toimivaltaiselle viranomaiselle 10 artiklan 1 kohdassa tarkoitettuja tietoja ja asiakirjoja koskevista muutoksista 15 työpäivän kuluessa siitä, kun muutokset ovat tulleet voimaan.3. Kuljetusyritysten on kuljetettava eläimiä liitteessä I säädettyjen teknisten sääntöjen mukaisesti.4. Kuljetusyritysten on uskottava eläinten käsittely henkilökunnalle, joka on saanut koulutusta liitteen I ja II asiaankuuluvista säännöksistä.5. Kotieläiminä pidettävien hevos-, nauta-, lammas-, vuohi- tai sikaeläinten taikka kanojen kuljetukseen tarkoitettua maantieajoneuvoa saa kuljettaa vain henkilö, jolla on 16 artiklan 2 kohdan mukainen todistus koulutuksesta. Todistus on pyydettäessä esitettävä toimivaltaiselle viranomaiselle, kun eläimiä kuljetetaan.6. Kuljetusyritysten on varmistettava, että kaikkien eläinkuljetuserien mukana on hoitaja seuraavia tapauksia lukuun ottamatta:a) jos eläimet kuljetetaan konteissa, jotka on kiinnitetty paikoilleen ja joissa on riittävä ilmanvaihto ja tarvittaessa riittävästi ravintoa ja vettä kaatumattomissa annostelulaitteissa kaksinkertainen määrä matkan odotettuun kestoon nähdenb) jos kuljettaja suorittaa hoitajan tehtävät.7. Edellä 1, 2 ja 4 kohtaa ei sovelleta henkilöihin, jotka kuljettavat eläimiä enintään 50 kilometrin matkan lähtöpaikasta määräpaikkaan mitattuna.8. Kuljetusyritysten on esitettävä pyydettäessä 17 artiklan 2 kohdassa tai 18 artiklan 2 kohdassa säädetty hyväksymistodistus toimivaltaiselle viranomaiselle, kun eläimiä kuljetetaan.7 artikla Kuljetusvälineen ennakkotarkastus ja hyväksyntä1. Pitkänmatkan eläinkuljetuksia saa tehdä vain, jos kuljetusväline on tarkastettu ja hyväksytty 17 artiklan 1 kohdan mukaisesti.2. Kotieläiminä pidettäviä hevos-, nauta-, lammas-, vuohi- tai sikaeläimiä saa kuljettaa meriteitse yhteisön satamasta vain, jos karja-alus on tarkastettu ja hyväksytty 18 artiklan 1 kohdan mukaisesti.8 artikla Eläimistä vastaavat1. Eläimistä lähtö-, siirto- tai määräpaikassa vastaavien on varmistettava, että eläimiä käsitellään liitteessä I olevassa I luvussa ja III luvun 1 jaksossa annettujen teknisten sääntöjen mukaisesti.2. Eläimistä siirto- tai määräpaikassa vastaavien on järjestelmällisesti tarkistettava, ovatko eläimet olleet pitkänmatkan kuljetuksessa. Kotieläiminä pidettävien hevos-, nauta-, lammas-, vuohi- ja sikaeläinten pitkänmatkan kuljetusten osalta eläimistä vastaavien on noudatettava liitteessä II annettuja reittisuunnitelmaa koskevia säännöksiä.9 artikla Keräyskeskukset1. Keräyskeskusten toiminnasta vastaavien on varmistettava, että eläimiä käsitellään liitteessä I olevassa I luvussa ja III luvun 1 jaksossa annettujen teknisten sääntöjen mukaisesti.2. Yhteisön eläinlääkintälainsäädännön mukaisesti hyväksyttyjen keräyskeskusten toiminnasta vastaavien on lisäksia) uskottava eläinten käsittely ainoastaan henkilökunnalle, joka on saanut koulutusta liitteessä I esitetyistä asiaankuuluvista teknisistä säännöistäb) tiedotettava säännöllisesti keräyskeskuksessa työskenteleville näiden tästä asetuksesta johtuvista tehtävistä ja velvoitteista sekä rikkomuksiin liittyvistä seuraamuksistac) pidettävä keräyskeskuksessa työskentelevien nähtävillä pysyvästi sen toimivaltaisen viranomaisen yhteystiedot, jolle tämän asetuksen vaatimusten rikkomuksista on ilmoitettavad) toteutettava - jos keräyskeskuksessa olevat henkilöt eivät noudata asetuksen säännöksiä - tarvittavat toimenpiteet havaittujen sääntöjenvastaisuuksien korjaamiseksi ja ehkäistävä niiden esiintyminen uudelleen, sanotun kuitenkaan rajoittamatta toimivaltaisten viranomaisten toteuttamia toimiae) annettava ja pantava täyteen tarvittavat sisäiset säännöt a-d alakohdan noudattamisen varmistamiseksi ja seurattava niiden täytäntöönpanoa.III LUKU  Toimivaltaisen viranomaisen tehtävät ja velvoitteet10 artikla Pitkänmatkan kuljetuksia hoitaville kuljetusyrityksille annettava lupa1. Toimivaltainen viranomainen antaa kuljetusyritykselle luvan sillä edellytyksellä, ettäa) hakija ei ole hakenut eikä saanut tämän kohdan tai 11 artiklan 1 kohdan mukaista lupaa muulta toimivaltaiselta viranomaiselta samassa tai toisessa jäsenvaltiossab) jos hakija on sijoittautunut yhteisöön, hän on sijoittautunut siihen jäsenvaltioon, jossa lupaa haetaanc) hakija on osoittanut, että hänen käytössään oleva henkilökunta, laitteet ja toimintamenettelyt ovat riittävät ja asianmukaiset tämän asetuksen säännösten noudattamiseksid) hakijalla tai hänen puolestaan toimivalla henkilöllä ei ole tilillään yhteisön eläinsuojelulainsäädännön vakavia rikkomuksia hakemuspäivää edeltävältä viideltä vuodeltae) hakija on toimittanut seuraavat asiakirjat:i) voimassa olevat todistukset kuljettajien suorittamasta koulutuksesta 16 artiklan 2 kohdan mukaisesti kaikkien kuljettajien osalta, jotka aikovat hoitaa pitkänmatkan kuljetuksiaii) voimassa olevat hyväksymistodistukset 17 artiklan 2 kohdan mukaisesti kaikkien maantieajoneuvojen osalta, joita aiotaan käyttää pitkänmatkan kuljetuksiiniii) tiedot menettelyistä, joiden avulla kuljetusyritysvoi jäljittää ja pitää kirjaa vastuullaan olevien maantieajoneuvojen liikkeistä ja saada koska tahansa yhteyden kuljettajiin pitkänmatkan kuljetusten aikanaiv) hätäsuunnitelmat 22 artiklan 2 kohdassa esitettyjen kaltaisia toimia vaativia tilanteita varten.2. Toimivaltainen viranomainen antaa 1 kohdassa säädetyn luvan liitteessä III olevassa I luvussa esitetyn mallin mukaisesti. Lupa on voimassa enintään kaksi vuotta antamispäivästä lukien.11 artikla Muita kuin pitkänmatkan kuljetuksia hoitaville kuljetusyrityksille annettava lupa1. Toimivaltainen viranomainen antaa luvan muita kuin pitkänmatkan kuljetuksia hoitaville kuljetusyrityksille hakemuksesta edellyttäen, että nämä täyttävät 10 artiklan 1 kohdan a-d alakohdan vaatimukset.2. Toimivaltainen viranomainen antaa luvan liitteessä III olevassa II luvussa esitetyn mallin mukaisesti. Lupa on voimassa enintään viisi vuotta antamispäivästä lukien.12 artikla Toimivaltaisen virnaomaisen antama lupa1. Toimivaltainen viranomainen voi rajoittaa 10 artiklan 1 kohdassa tai 11 artiklan 1 kohdassa säädetyn luvan soveltamisalaa sellaisten kriteereiden perusteella, jotka voidaan varmentaa kuljetuksen aikana.2. Toimivaltainen viranomainen antaa kullekin 10 artiklan 1 kohdassa tai 11 artiklan 1 kohdassa säädetylle luvalle tunnistenumeron. Lupa on laadittava ainakin yhdellä antavan jäsenvaltion virallisella kielellä ja kahdella muulla yhteisön virallisella kielellä.3. Toimivaltaisen viranomaisen on pidettävä kirjaa 10 artiklan 1 kohdassa tai 11 artiklan 1 kohdassa säädetyistä luvista niin, että se voi tunnistaa kuljetusyritykset nopeasti etenkin silloin, jos nämä eivät noudata tämän asetuksen vaatimuksia.4. Toimivaltainen viranomainen kirjaa 10 artiklan 1 kohdan mukaisesti annetut luvat sähköiseen tietokantaan. Liitteessä III olevassa I luvussa esitetyssä mallissa tarkoitetut tiedot on saatettava julkisesti ja pysyvästi saataville. Tietokantaan on sisällytettävä myös tiedot päätöksistä, joista on ilmoitettu 25 artiklan 4 kohdan c alakohdan ja 25 artiklan 6 ja 7 kohdan mukaisesti.13 artikla Toimivaltaisen viranomaisen toteuttamat tarkastukset ja toimenpiteet ennen pitkänmatkan kuljetuksiaKotieläiminä pidettävien hevos-, nauta-, lammas-, vuohi- tai sikaeläinten pitkänmatkan kuljetusten osalta lähtöpaikan toimivaltaisen viranomaisen ona) tehtävä asianmukaiset tarkastukset sen varmistamiseksi, ettäi) reittisuunnitelmassa ilmoitetulla kuljetusyrityksellä on asianmukaiset luvat ja todistuksetii) järjestäjän toimittama reittisuunnitelma on toteuttamiskelpoinen ja tehty tämän asetuksen säännösten mukaisestib) vaadittava - kun a kohdassa tarkoitettujen tarkastusten tulokset eivät ole tyydyttäviä - järjestäjää tekemään muutoksia suunniteltuun pitkänmatkan kuljetukseen niin, että se täyttää asetuksessa säädetyt vaatimuksetc) lähetettävä mahdollisimman pikaisesti reittisuunnitelmassa esitettyä pitkänmatkan kuljetusta koskevat yksityiskohtaiset tiedot määräpaikan tai poistumispaikan toimivaltaisille viranomaisille.14 artikla Toimivaltaisen viranomaisen tekemät tarkastukset pitkänmatkan kuljetuksen eri vaiheissaToimivaltaisen viranomaisen on suoritettava pitkänmatkan kuljetuksen eri vaiheissa satunnaisia tai kohdennettuja tarkastuksia sen varmistamiseksi, että ilmoitetut kuljetusajat ovat luotettavia ja tämän asetuksen mukaisia. Toimivaltaisen viranomaisen on erityisesti varmistettava, että matka- ja lepoajoissa noudatetaan liitteessä I olevassa V luvussa annettuja rajoja.15 artikla Toimivaltaisen viranomaisen henkilökunnan koulutus ja laitteetToimivaltaisen viranomaisen on varmistettava, että sen henkilökunta on asianmukaisesti koulutettua ja sillä on välineet asetuksen (ETY) N:o 3821/85 mukaisten tieliikenteen valvontalaitteiden kirjaamien tietojen tarkastamiseksi.16 artikla Koulutus ja koulutuksesta annettava todistus1. Kuljetusyritysten ja keräyskeskusten henkilökunnalle on oltava tarjolla 6 artiklan 4 kohdassa ja 9 artiklan 2 kohdan a alakohdassa tarkoitettua koulutusta.2. Kotieläiminä pidettävien hevos-, nauta-, lammas-, vuohi- tai sikaeläinten taikka kanojen kuljetukseen tarkoitettujen maantieajoneuvojen kuljettajille annetaan 6 artiklan 5 kohdassa tarkoitettu todistus koulutuksesta liitteen IV mukaisesti. Todistus on laadittava ainakin yhdellä antavan jäsenvaltion virallisella kielellä ja kahdella muulla yhteisön virallisella kielellä. Todistuksen antaa jäsenvaltion tätä varten nimeämä toimivaltainen viranomainen tai elin liitteessä III olevassa III luvussa esitetyn mallin mukaisesti.17 artikla Maantieajoneuvon hyväksymistodistus1. Jäsenvaltion nimeämä toimivaltainen viranomainen tai elin antaa hakemuksesta pitkänmatkan kuljetuksiin käytettäville maantieajoneuvoille hyväksymistodistuksen edellyttäen, ettäa) kuljetusvälineelle ei ole haettu eikä se ole saanut hyväksyntää muulta toimivaltaiselta viranomaiselta samassa tai toisessa jäsenvaltiossab) kuljetusväline on läpäissyt toimivaltaisen viranomaisen suorittaman tarkastuksen liitteessä I olevassa II ja VI luvussa esitettyjen pitkänmatkan kuljetuksiin käytettävien maantiekulkuvälineiden suunnitteluun, rakenteeseen ja ylläpitoon sovellettavien vaatimusten osalta.2. Jäsenvaltion nimeämä toimivaltainen viranomainen tai elin antaa kullekin todistukselle tunnistenumeron. Todistuksen on oltava liitteessä III olevassa IV luvussa esitetyn mallin mukainen. Todistus on laadittava ainakin yhdellä antavan jäsenvaltion virallisella kielellä ja kahdella muulla yhteisön virallisella kielellä. Todistus on voimassa enintään viisi vuotta antamispäivästä lukien, ja se on uusittava, jos kuljetusvälinettä muutetaan tai kunnostetaan.18 artikla Karja-alusten hyväksymistodistus1. Jäsenvaltion nimeämä toimivaltainen viranomainen tai elin antaa hakemuksesta karja-aluksille hyväksymistodistuksen edellyttäen, ettäa) alus toimii säännöllisesti siitä jäsenvaltiosta käsin, johon hakemus on jätettyb) alukselle ei ole haettu eikä se ole saanut hyväksyntää muulta toimivaltaiselta viranomaiselta samassa tai toisessa jäsenvaltiossac) alus on läpäissyt toimivaltaisen viranomaisen suorittaman tarkastuksen liitteessä I olevassa IV luvussa esitettyjen karja-alusten rakenteeseen ja laitteisiin sovellettavien vaatimusten osalta.2. Jäsenvaltion nimeämä toimivaltainen viranomainen tai elin antaa kullekin todistukselle tunnistenumeron. Todistus on laadittava ainakin yhdellä antavan jäsenvaltion virallisella kielellä ja kahdella muulla yhteisön virallisella kielellä. Todistus on voimassa enintään viisi vuotta antamispäivästä lukien, ja se on uusittava, jos karja-alusta muutetaan tai kunnostetaan.3. Toimivaltaisen viranomaisen on pidettävä kirjaa hyväksytyistä karja-aluksista niin, että se voi tunnistaa ne nopeasti etenkin silloin, jos ne eivät noudata tämän asetuksen vaatimuksia.4. Jäsenvaltiot voivat soveltaa lippunsa alla liikennöiviin karja-aluksiin kansallisia lisäsääntöjä.19 artikla Karja-alusten tarkastukset kuormaamisen ja lastin purkamisen yhteydessä1. Toimivaltainen viranomainen tarkastaa karja-alukset ennen eläinten kuormaamista varmistaakseen erityisesti, ettäa) karja-alus on rakennettu ja varustettu kuljetettavien eläinten lukumäärä ja laji huomioon ottaenb) osastot, joihin eläimet sijoitetaan, on pidetty hyvässä kunnossac) liitteessä I olevassa IV luvussa tarkoitetut laitteet ovat hyvässä toimintakunnossa.2. Toimivaltainen viranomainen tarkastaa karja-alukset ennen eläinten lastista purkamista ja sen aikana varmistaakseen erityisesti, ettäa) eläimet ovat kunnossa matkan jatkamista vartenb) purkaminen tehdään liitteessä I olevan III luvun säännösten mukaisesti.20 artikla Tarkastukset poistumispaikoilla ja rajatarkastusasemilla1. Kun eläimet saapuvat poistumispaikkaan tai rajatarkastusasemalle, jäsenvaltion tarkastuseläinlääkäri tarkastaa, että eläimiä kuljetetaan tämän asetuksen säännösten mukaisesti, sanotun kuitenkaan rajoittamatta asetuksen (EY) N:o 639/2003 2 artiklassa säädettyjen tarkastusten soveltamista. Tarkastuksissa tutkitaan erityisesti,a) että kuljetusyrityksillä on kopio voimassa olevasta luvasta 10 artiklan 1 kohdan tai 11 artiklan 1 kohdan mukaisestib) että kotieläiminä pidettäviä hevos-, nauta-, lammas-, vuohi- tai sikaeläimiä taikka kanoja kuljettavien maantieajoneuvojen kuljettajilla on voimassa oleva todistus koulutuksesta 16 artiklan 2 kohdan mukaisestic) että eläimet ovat kunnossa matkan jatkamista vartend) että kuljetusväline, jolla eläinten on tarkoitus jatkaa matkaa, on liitteessä I olevan II luvun ja tarvittaessa VI luvun säännösten mukainene) että kuljetusyritys on toimittanut viennin yhteydessä todisteet siitä, että lähtöpaikasta lopullisen määrämaan ensimmäiseen purkamispaikkaan ulottuvassa kuljetusmatkassa noudatetaan kaikkia kyseeseen tulevissa kolmansissa maissa sovellettavia kansainvälisiä sopimuksia, jotka on lueteltu liitteessä Vf) ovatko kotieläiminä pidettävät hevos-, nauta-, lammas-, vuohi- tai sikaeläimet olleet pitkänmatkan kuljetuksessa tai menossa sellaiseen.2. Kun kotieläiminä pidettävät hevos-, nauta-, lammas-, vuohi- tai sikaeläimet ovat pitkänmatkan kuljetuksessa, poistumispaikkojen ja rajatarkastusasemien tarkastuseläinlääkärit tekevät liitteessä II olevassa osassa 3: "Määräpaikka" luetellut tarkastukset ja pitävät niistä kirjaa. Toimivaltaisen viranomaisen on säilytettävä näitä tarkastuksia ja 1 kohdassa säädettyjä tarkastuksia koskeva kirjanpito ainakin viiden vuoden ajan tarkastusten tekopäivästä lukien. Niiden on säilytettävä myös kopio asetuksen (ETY) N:o 3821/85 liitteessä I tai liitteessä I B tarkoitetusta matkaa vastaavasta piirturilevystä tai tulosteesta, jos ajoneuvo kuuluu asetuksen soveltamisalaan.3. Jos toimivaltainen viranomainen katsoo, että eläimiä on matkan aikana lyöty laimin tai kohdeltu huonosti eivätkä ne sen vuoksi ole kunnossa kuljetusmatkan loppuun saattamista varten, eläimet on purettava kuormasta ja niiden on saatava vettä, ravintoa ja lepoa.21 artikla Viivästykset kuljetusmatkan aikana1. Toimivaltaisen viranomaisen on toteutettava tarvittavat toimenpiteet ehkäistäkseen tai minimoidakseen kuljetusmatkalla tapahtuvat viivästykset tai eläinten kärsimykset, jos asetuksen säännöksiä ei voida soveltaa odottamattomien olosuhteiden vuoksi. Toimivaltaisen viranomaisen on varmistettava, että siirtopaikoilla sekä poistumispaikoilla ja rajatarkastusasemilla sovelletaan erityisjärjestelyitä eläinkuljetusten asettamiseksi etusijalle.2. Eläinlähetystä ei saa viivyttää kuljetuksen aikana, ellei se ole välttämätöntä eläinten hyvinvoinnin tai yleisen turvallisuuden kannalta. Jos jotakin eläinlähetystä on viivytettävä kuljetuksen aikana yli kaksi tuntia, toimivaltaisen viranomaisen on varmistettava, että eläinten hoitoa ja tarvittaessa niiden ruokkimista, juottamista, lastista purkamista ja sijoittamista varten toteutetaan asianmukaiset järjestelyt.IV LUKU  Täytäntöönpano ja tiedonvaihto22 artikla Hätätoimenpiteet, jos kuljetusyritykset eivät noudata asetuksen säännöksiä1. Jos toimivaltainen viranomainen havaitsee, että jotakin tämän asetuksen säännöstä ei noudateta tai ei ole noudatettu, se toteuttaa tai vaatii eläimistä vastaavaa henkilöä toteuttamaan tarvittavat toimenpiteet eläinten hyvinvoinnin turvaamiseksi.Toimenpiteiden ei saa olla sellaisia, että ne aiheuttaisivat tarpeetonta tai lisäkärsimystä eläimille, ja niiden on oltava oikeassa suhteessa riskin vakavuuteen.2. Kunkin tapauksen olosuhteista riippuen tällaisia toimenpiteitä voivat olla seuraavat:a) kuljettajan tai hoitajan vaihtaminenb) kuljetusvälineen tilapäinen korjaaminen, jolla estetään eläinten välitön vammautuminenc) kuljetuserän tai sen osan siirtäminen toiseen kuljetusvälineeseend) eläinten palauttaminen lähtöpaikkaan suorinta tietäe) eläinten purkaminen lastista, niiden sijoittaminen asianmukaisiin tiloihin ja asianmukaisen hoidon antaminen, kunnes ongelma on selvitetty.Ellei eläinten hyvinvoinnin turvaamiseksi ole mitään muita keinoja, ne on lopetettava kärsimyksiä aiheuttamatta.3. Jos tämän asetuksen noudattamatta jättämisen vuoksi on toteutettava 1 kohdassa tarkoitettuja toimia ja jos eläimet on tarpeen siirtää asetuksen säännösten rikkomisen vuoksi, toimivaltainen viranomainen antaa luvan eläinten kuljetusta varten. Luvassa eritellään kyseiset eläimet ja määritellään edellytykset, joiden mukaisesti ne voidaan kuljettaa, kunnes asetuksen säännöksiä noudatetaan täysimääräisesti. Tällainen lupa on pidettävä eläinten mukana.4. Toimivaltainen viranomainen toteuttaa välittömästi tarvittavat toimet, jos eläimistä vastaavaan henkilöön ei saada yhteyttä tai hän ei noudata viranomaisen antamia ohjeita.5. Toimivaltaisen viranomaisen tekemistä päätöksistä ja niiden perusteista ilmoitetaan mahdollisimman nopeasti kuljetusyritykselle tai tämän edustajalle sekä toimivaltaiselle viranomaiselle, joka antoi 10 artiklan 1 kohdassa tai 11 artiklan 1 kohdassa säädetyn luvan. Toimivaltaiset viranomaiset antavat tarvittaessa apua kuljetusyritykselle vaadittujen hätätoimenpiteiden toteuttamiseksi.23 artikla Vastavuoroinen apu ja tiedonvaihto1. Tässä asetuksessa sovelletaan neuvoston direktiivissä 89/608/ETY [26] annettuja sääntöjä ja tiedottamismenettelyjä.[26]  EYVL L 351, 2.12.1989, s. 34.2. Kunkin jäsenvaltion on ilmoitettava tässä asetuksessa säädetyn yhteyspisteen yhteystiedot, myös sähköpostiosoite, jos sellainen on, komissiolle kolmen kuukauden kuluessa asetuksen voimaantulopäivästä sekä näiden tietojen päivitykset. Komissio toimittaa yhteyspisteiden yhteystiedot muille jäsenvaltioille elintarvikeketjua ja eläinten terveyttä käsittelevän pysyvän komitean välityksellä.24 artikla SeuraamuksetJäsenvaltioiden on säädettävä tämän asetuksen säännösten rikkomuksiin sovellettavista säännöistä ja toteutettava tarvittavat toimenpiteet niiden täytäntöönpanon varmistamiseksi. Säädettyjen seuraamusten on oltava tehokkaita, oikeasuhteisia ja varoittavia. Jäsenvaltioiden on ilmoitettava näistä säännöksistä sekä 25 artiklan soveltamista koskevista säännöksistä komissiolle pp/kk/vv [insert 18 months after the date of publication] mennessä. Lisäksi niiden on ilmoitettava säännöksiin mahdollisesti myöhemmin tehtävistä muutoksista komissiolle viipymättä.25 artikla Rikkomukset ja rikkomuksista ilmoittaminen1. Asetukseen liittyvissä rikkomuksissa toimivaltainen viranomainen toteuttaa 2-7 kohdassa säädettyjä erityistoimenpiteitä.2. Kun toimivaltainen viranomainen toteaa, että kuljetusyritys ei ole noudattanut tämän asetuksen säännöksiä tai kuljetusväline ei ole asetuksen mukainen, se ilmoittaa asiasta välittömästi toimivaltaiselle viranomaiselle, joka on antanut hyväksynnän kuljetusyritykselle tai hyväksymistodistuksen kuljetusvälineelle. Ilmoitukseen on liitettävä kaikki asiaankuuluvat tiedot ja asiakirjat.3. Kun määräpaikan toimivaltainen viranomainen toteaa, että kuljetusmatkalla ei ole noudatettu tämän asetuksen säännöksiä, se ilmoittaa asiasta viipymättä lähtöpaikan toimivaltaiselle viranomaiselle. Ilmoitukseen on liitettävä kaikki asiaankuuluvat tiedot ja asiakirjat.4. Kun toimivaltainen viranomainen saa 2 tai 3 kohdassa tarkoitetun ilmoituksen, sen on tarpeen mukaana) vaadittava kyseistä kuljetusyritystä korjaamaan havaitut rikkomukset ja laatimaan järjestelmät niiden esiintymisen ehkäisemiseksib) kohdistettava kyseiseen kuljetusyritykseen lisätarkastuksiac) peruutettava tilapäisesti tai kokonaan kuljetusyrityksen lupa tai kuljetusvälineen hyväksymistodistus.5. Jos kuljettaja, jolla on 16 artiklan 2 kohdassa säädetty todistus koulutuksesta, rikkoo asetuksen säännöksiä, toimivaltainen viranomainen voi peruuttaa tilapäisesti tai kokonaan todistuksen etenkin, jos rikkomus osoittaa, että kuljettajalla ei ole riittävää tietoa tai tietämystä tämän asetuksen mukaisista eläinkuljetuksista.6. Kun kyseessä on asetuksen toistuva tai vakava rikkominen, jäsenvaltio voi tilapäisesti kieltää kuljetusyritystä tai kuljetusvälinettä kuljettamasta eläimiä sen alueella, vaikka toinen jäsenvaltio olisi hyväksynyt kuljetusyrityksen tai kuljetusvälineen. Tämä edellyttää sitä, että kaikki 23 artiklassa säädetyt vastavuoroisen avun ja tiedonvaihdon tarjoamat mahdollisuudet on ensin käytetty hyväksi.7. Jäsenvaltioiden on varmistettava, että kaikille 23 artiklan 2 kohdassa tarkoitetuille yhteyspisteille ilmoitetaan viipymättä 4 kohdan c alakohdan taikka 5 tai 6 kohdan mukaisesti tehdyistä päätöksistä.26 artikla Toimivaltaisten viranomaisten suorittamat tarkastukset ja laatimat vuosikertomukset1. Toimivaltaisten viranomaisten on tarkastettava, että tämän asetuksen vaatimuksia on noudatettu, tekemällä tasapuolisesti eläinten, kuljetusvälineiden ja niihin liittyvien asiakirjojen tarkastuksia. Tarkastuksia on tehtävä riittävälle osuudelle kunakin vuonna kussakin jäsenvaltiossa kuljetettavista eläimistä, ja ne voidaan tehdä samaan aikaan kuin muita tarkoituksia varten tehtävät tarkastukset. Tarkastusten osuutta on lisättävä, jos havaitaan, että asetuksen säännöksiä ei ole noudatettu. Edellä mainitut osuudet määritetään 30 artiklan 2 kohdassa tarkoitettujen menettelyiden mukaisesti.2. Toimivaltaisten viranomaisten on toimitettava komissiolle kunkin vuoden 30 päivään kesäkuuta mennessä vuosiraportti edellisenä vuonna 1 kohdan mukaisesti tehdyistä tarkastuksista. Raporttiin on liitettävä analyysi havaituista suurimmista puutteista ja toimintasuunnitelma niiden käsittelemiseksi.27 artikla Paikan päällä tehtävät tarkastuksetKomission eläinlääketieteen asiantuntijat voivat yhdessä kyseisen jäsenvaltion viranomaisten kanssa tehdä - asetuksen yhdenmukaisen soveltamisen varmistamiseksi - tarkastuksia paikan päällä komission päätöksessä 98/139/EY [27] säädettyjen menettelyjen mukaisesti.[27]  EYVL L 38, 12.2.1998, s. 10.28 artikla Hyvien toimintatapojen oppaatJäsenvaltioiden on kannustettava hyvien toimintatapojen oppaiden kehittämistä. Niihin on sisällyttävä ohjeita tämän asetuksen ja etenkin sen 10 artiklan 1 kohdan noudattamisesta.V LUKU  Täytäntöönpanovalta ja komiteamenettely29 artikla Liitteet ja täytäntöönpanosäännöt1. Liitteitä voidaan muuttaa 30 artiklan 2 kohdassa säädettyä menettelyä noudattaen.2. Tämän asetuksen täytäntöönpanoa koskevat yksityiskohtaiset säännöt voidaan antaa 30 artiklan 2 kohdassa säädettyä menettelyä noudattaen.3. Edellä 6 artiklan 5 kohdassa säädetyn koulutuksesta annettavan todistuksen hankkimista koskeva velvoite voidaan ulottaa koskemaan muiden kotieläinlajien kuljettajia 30 artiklan 2 kohdassa säädettyä menettelyä noudattaen.4. Poikkeukset 7 artiklaan voidaan hyväksyä 30 artiklan 2 kohdassa säädettyä menettelyä noudattaen etenkin alueellisten erityisolosuhteiden huomioon ottamiseksi.5. Komissio voi hyväksyä poikkeukset liitteessä I olevan I luvun 2 kohdan e alakohtaan, jos kyseessä ovat poikkeukselliset markkinatukitoimenpiteet, jotka johtuvat eläintautien torjuntatoimenpiteiden mukaisista siirtorajoituksista. Hyväksytyistä toimenpiteistä on ilmoitettava 30 artiklassa tarkoitetulle komitealle.6. Muiden eläinten kuin kotieläimenä pidettävien hevos-, nauta-, lammas-, vuohi- ja sikaeläinten pitkänmatkan kuljetuksia koskevia vaatimuksia voidaan antaa 30 artiklan 2 kohdassa säädettyä menettelyä noudattaen.30 artikla Sääntelymenettely1. Komissiota avustaa Euroopan parlamentin ja neuvoston asetuksen (EY) N:o 178/2002 [28] 58 artiklalla perustettu elintarvikeketjua ja eläinten terveyttä käsittelevä pysyvä komitea, joka koostuu jäsenvaltioiden edustajista ja jonka puheenjohtajana toimii komission edustaja.[28]  EYVL L 31, 1.2.2002, s. 1.2. Viitattaessa tähän kohtaan sovelletaan neuvoston päätöksen 1999/468/EY [29] 5 artiklassa säädettyä sääntelymenettelyä ja otetaan huomioon kyseisen päätöksen 7 artikla. Päätöksen 1999/468/EY 5 artiklan 6 kohdassa säädetty määräaika on kolme kuukautta.[29]  EYVL L 184, 17.7.1999, s. 23.3. Komitea vahvistaa työjärjestyksensä.VI LUKU  Loppusäännökset31 artikla KumoamisetKumotaan direktiivi 91/628/ETY ja asetukset (EY) N:o 1255/97 ja (EY) N:o 411/98 1 päivästä tammikuuta 2004. Viittauksia kumottuun direktiiviin ja kumottuihin asetuksiin pidetään viittauksina tähän asetukseen.32 artikla Direktiivin 64/432/ETY muuttaminenMuutetaan direktiivi 64/432/ETY seuraavasti:1. Muutetaan 11 artikla seuraavasti:a) Lisätään 1 kohdan e alakohdan jälkeen ee alakohta seuraavasti:"ee) se on todistuksiin sovellettavien direktiivin 98/58/EY ja asetuksen (EY) N:o xxx/xxx säännösten mukainen"b) Korvataan 4 kohta seuraavasti:"4. Toimivaltainen viranomainen voi peruuttaa tai evätä hyväksymisen silloin, kun tämän direktiivin tätä artiklaa tai sen muita säännöksiä tai asetuksen (EY) N:o xxx / xxx säännöksiä taikka direktiivin 90/425/ETY* liitteessä A olevassa I luvussa esitetyn muun yhteisön eläinlääkintälainsäädännön aiheellisia säännöksiä ei noudateta. Hyväksyminen voidaan palauttaa, jos toimivaltainen viranomainen varmistuu siitä, että keräyskeskus on täysin kaikkien tässä kohdassa tarkoitettujen aiheellisten säännösten mukainen.* EYVL L 224, 18.8.1990, p. 29."2. Korvataan 12 artikla seuraavasti:"12 artikla1. Jäsenvaltioiden on huolehdittava, että kuljetusyritykset täyttävät seuraavat lisäedellytykset:a) eläinten kuljettamisessa on käytettävä kuljetusvälineitä, jotkai) on rakennettu siten, ettei ajoneuvosta valu tai pääse ulos eläinten ulosteita, kuivikkeita tai rehuaii) on puhdistettu ja desinfioitu toimivaltaisen viranomaisen hyväksymillä puhdistusaineilla välittömästi eläinten kuljettamisen tai jokaisen eläinten terveyteen vaikuttavan tuotteen kuljettamisen jälkeen ja tarvittaessa ennen jokaista uudelleenkuormaamistab) jompikumpi seuraavista vaatimuksista täyttyy:i) niillä on tarkoituksenmukaiset toimivaltaisen viranomaisen hyväksymät puhdistus- ja desinfiointitilat sekä kuivikkeiden ja lannan varastointitilat taiii) ne esittävät todisteet siitä, että näistä toimista vastaa toimivaltaisen viranomaisen hyväksymä kolmas osapuoli.2. Kuljetusyrityksen on jokaisen eläinkuljetuksissa käytettävän ajoneuvon osalta huolehdittava, että laaditaan rekisteri, jossa on ainakin jäljempänä luetellut vähintään kolmen vuoden ajan säilytettävät tiedot:a) kuormaamispaikka, -päivä ja -aika ja sen tilan tai keräyskeskuksen nimi tai toiminimi ja osoite, jossa eläimet kuormataanb) toimituspaikka, -päivä ja -aika, vastaanottajan/vastaanottajien nimi tai toiminimi sekä osoitec) kuljetettavien eläinten laji ja lukumääräd) desinfiointipäivä ja -paikkae) mukana seuraavia asiakirjoja koskevat yksityiskohdat (numero jne.)f) kunkin kuljetusmatkan odotettu kesto.3. Kuljetusyrityksen on huolehdittava, ettei eläinlasti missään vaiheessa alkuperätilalta tai keräyskeskuksesta lähdön ja määräpaikkaan saapumisen välillä joudu kosketuksiin terveydelliseltä asemaltaan heikompien eläinten kanssa.4. Jäsenvaltioiden on varmistettava, että kuljetusyritykset antavat kirjallisen sitoumuksen, jossa ne lupautuvat toteuttamaan kaikki tarvittavat toimenpiteet tämän direktiivin ja erityisesti tämän artiklan säännösten noudattamiseksi eläinten mukana seuraavien asianmukaisten asiakirjojen osalta.5. Tätä artiklaa ei sovelleta henkilöihin, jotka kuljettavat eläimiä enintään 50 kilometrin pituisen matkan mitattuna lähtöpaikasta määräpaikkaan.6. Jos tämän artiklan säännöksiä ei ole noudatettu, sovelletaan eläinten terveyden osalta soveltuvin osin asetuksen (EY) N:o xxx/xxx 25 artiklassa annettuja säännöksiä, jotka koskevat rikkomuksia ja rikkomusten ilmoittamista."33 artikla Direktiivin 93/119/EY muuttaminenKorvataan direktiivin 93/119/EY liitteessä A olevan II osan 3 kohta seuraavasti:"3. Eläimiä on liikuteltava varovasti. Kulkuväylät on rakennettava siten, että eläinten loukkaantumisen vaara on mahdollisimman pieni, ja järjestettävä siten, että eläinten laumavaistoa käytetään hyväksi. Eläinten ohjaamiseen tarkoitettuja välineitä on käytettävä vain lyhyitä aikoja ja pelkästään tähän tarkoitukseen."34 artikla Voimaantulo ja soveltamispäiväTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Sitä sovelletaan ... päivästä ...kuuta .... [insert 18 months after the date of publication].Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE I - 6 artiklan 3 kohdassa, 8 artiklan 1 kohdassa sekä 9 artiklan 1 kohdassa ja 2 kohdan a alakohdassa tarkoitetut TEKNISET SÄÄNNÖTI luku - Eläinten kuljetuskuntoisuus1. Eläintä ei saa kuljettaa, ellei se ole suunnitellun matkan edellyttämässä kunnossa.2. Eläimiä, jotka ovat loukkaantuneet tai joilla on fysiologisia heikkouksia tai patologisia muutoksia, ei saa pitää kuljetuskelpoisina etenkään, josa) ne eivät pysty liikkumaan itsenäisesti kivutta tai kävelemään avustamattab) niillä on vakavia avohaavoja tai esiinluiskahduksiac) kyseessä on tiineenä oleva naaras, jonka kantoajasta vähintään 90 prosenttia on jo kulunut, tai naaras, joka on synnyttänyt edellisellä viikollad) kyseessä on vastasyntynyt nisäkäs, jonka napa ei ole täysin parantunute) kyseessä ovat alle neljän viikon ikäiset porsaat, alle yhden viikon ikäiset karitsat tai alle kahden viikon ikäiset vasikat, ellei kuljetusmatka ole alle 100 kilometriäf) kyseessä ovat hirvieläimet, joilla on verisarvet.3. Sairaita tai vammautuneita eläimiä voidaan kuitenkin pitää kuljetuskelpoisina, jos nea) ovat lievästi sairaita tai vammautuneita eikä niiden kuljettaminen aiheuta tarpeetonta kärsimystäb) kuljetetaan neuvoston direktiivin 86/609/ETY [30] nojalla, jos sairaus tai vamma on osa tutkimusohjelmaa[30]  EYVL L 358, 18.12.1986, s. 1.c) kuljetetaan eläinlääkärin valvonnassa eläinlääkinnällistä hoitoa tai diagnoosia varten. Kuljetus on sallittava kuitenkin vain siinä tapauksessa, että eläimille ei aiheudu tarpeetonta kärsimystä eikä niitä kohdella huonosti.4. Jos eläin sairastuu tai vammautuu kuljetuksen aikana, se on eristettävä muista ja sille on annettava ensiapua mahdollisimman nopeasti. Sille on annettava asianmukaista eläinlääketieteellistä hoitoa ja tarvittaessa tehtävä hätäteurastus tai se on lopetettava niin, ettei sille aiheudu tarpeetonta kärsimystä.5. Kuljetettaville eläimille ei pidä antaa rauhoittavia lääkkeitä, ellei se ole ehdottomasti tarpeen eläinten hyvinvoinnin varmistamiseksi, ja niitä on käytettävä ainoastaan eläinlääkärin tarkastuksen jälkeen.6. Maitoa erittävät nauta-, lammas- ja vuohieläimet, joiden jälkeläiset eivät ole mukana, on lypsettävä vähintään 12 tunnin välein.II luku- Kuljetusvälineet1. Kaikkia kuljetusvälineitä koskevat säännökset1.1 Kuljetusvälineet, kontit ja niiden varusteet on suunniteltava ja rakennettava ja niitä on ylläpidettävä ja käytettävä seuraavat seikat huomioon ottaen:a) vältetään vammat ja kärsimykset ja varmistetaan eläinten turvallisuusb) suojataan eläimiä kolealta säältä ja jyrkiltä sääolojen vaihteluilta; niissä on aina oltava kattoc) ne voidaan puhdistaa ja desinfioidad) estetään eläinten karkaaminen tai putoaminen ja autetaan niitä kestämään siirroista aiheutuva stressie) varmistetaan, että kuljetettaviin eläinlajeihin nähden riittävä ilman laatu ja määrä voidaan pitää ylläf) eläimiä päästään tarkastamaan ja hoitamaang) lattiapinta estää liukastumista ja minimoi virtsan ja ulosteen vuotamisenh) valaistus on riittävä, jotta eläimet voidaan tarkastaa ja niitä voidaan hoitaa kuljetuksen aikana.1.2 Eläinosaston sisällä ja kullakin sen tasolla on oltava riittävästi tilaa, jotta eläinten yläpuolella on riittävä ilmanvaihto niiden ollessa luonnollisessa seisoma-asennossa ja estämättä niiden luonnollisia liikkeitä.1.3 Villieläinten osalta kuljetusvälineeseen tai konttiin on laitettava seuraavat:a) ilmoitus siitä, että eläimet ovat villejä, arkoja tai vaarallisiab) kirjalliset ohjeet ruokinnasta ja juottamisesta.1.4 Väliseinien on oltava riittävän tukevat, jotta ne kestävät eläinten painon. Varusteet on suunniteltava niin, että ne ovat nopeasti ja helposti käytettävissä.1.5 Alle 10 kg:n painoisille porsaille, alle 20 kg:n painoisille karitsoille, alle 6 kk:n ikäisille vasikoille ja alle 4 kk:n ikäisille varsoille on oltava tarjolla asianmukaista pehmikeainetta. Sitä on oltava riittävästi, jotta eläimet voivat maata olematta suorassa kontaktissa lattiaan.1.6 Jos kuljetus aluksessa, ilma-aluksessa tai rautatievaunussa kestää yli kolme tuntia, hoitajalla tai mukana olevalla henkilöllä, jolla on tarvittavat taidot eläinten lopettamiseen kärsimyksiä tuottamatta ja tehokkaasti, on oltava kuljetettavan lajin lopettamiseen sopiva väline.2. Maantie- tai rautatiekuljetusta koskevat lisäsäännökset2.1 Ajoneuvoihin, joissa kuljetetaan eläimiä, on selvästi ja näkyvästi merkittävä, että niissä on eläviä eläimiä.2.2 Maantieajoneuvoissa on oltava asianmukaiset varusteet kuormaamista ja lastin purkamista varten.2.3 Junia koottaessa ja vaunuja liikutettaessa on pyrittävä välttämään eläimiä sisältävän vaunun tärähdykset.3. Ro-ro-aluksilla tapahtuvaa kuljetusta koskevat lisäsäännökset3.1 Ennen alukseen kuormaamista hoitajan on varmistettava, että kun ajoneuvot kuormataana) suljetuille kansille, aluksessa on asianmukainen koneellinen ilmanvaihtojärjestelmä, hälytysjärjestelmä sekä riittävä toissijainen virtalähde ensisijaisen virtalähteen pettäessäb) avoimille kansille, niillä on riittävä suoja merivedeltä.3.2 Maantieajoneuvot ja rautatievaunut on varustettava riittävillä ja asianmukaisesti suunnitelluilla, sijoitetuilla ja huolletuilla kiinnityspisteillä, joista ne on mahdollista kiinnittää turvallisesti alukseen. Maantieajoneuvot ja rautatievaunut on kiinnitettävä alukseen ennen merimatkan alkamista, jotteivät ne siirry aluksen liikkuessa.4. Ilmakuljetusta koskevat lisäsäännökset4.1 Eläimet on kuljetettava lajille sopivissa konteissa, karsinoissa tai pilttuissa eläviä eläimiä koskevien Kansainvälisen lentokuljetusliiton IATAn säännösten mukaisesti.4.2 Eläimiä saa kuljettaa ainoastaan olosuhteissa, joissa ilman laatu, lämpötila ja paine voidaan ylläpitää sopivalla vaihteluvälillä koko matkan ajan, eläinlaji huomioon ottaen.5. Konteissa tapahtuvaa kuljetusta koskevat lisäsäännökset5.1 Eläinkuljetuskontit on merkittävä selvästi ja näkyvästi, niissä on ilmoitettava, että ne sisältävät eläviä eläimiä, ja niihin on merkittävä, mikä on kontin yläpuoli.5.2 Kontit on kuljetuksen ja käsittelyn aikana pidettävä aina pystyssä, ja tärähdykset ja tärinä on minimoitava. Kontit on kiinnitettävä niin, etteivät ne siirry kuljetusvälineen liikkuessa.5.3 Raskaat kontit on varustettava riittävillä ja asianmukaisesti suunnitelluilla, sijoitetuilla ja huolletuilla kiinnityspisteillä, joista ne on mahdollista kiinnittää turvallisesti kuormattavaan kuljetusvälineeseen. Kontit on kiinnitettävä kuljetusvälineeseen ennen kuljetusmatkan alkamista, jotteivät ne siirry kuljetusvälineen liikkuessa.III luku - Kuljetuskäytännöt1. Kuormaaminen, kuorman purkaminen ja käsittely1.1 Tiettyjen eläinryhmien, kuten villieläinten, tarpeisiin on kiinnitettävä asianmukaista huomiota, jotta ne tottuvat kuljetusvälineeseen ennen kuljetusmatkaa.1.2 Kun kuormaaminen tai purkaminen kestää yli kuusi tuntia,a) käytössä on oltava asianmukaiset tilat, jotta eläimet voidaan pitää, ruokkia ja juottaa kuljetusvälineen ulkopuolella kytkemättä niitä kiinnib) tarkastuseläinlääkärin on oltava valvomassa sitä, ja on toteutettava erityisiä varotoimia sen varmistamiseksi, että eläinten hyvinvointi säilyy näiden toimien ajan.Tilat ja menettelyt1.3 Kuormaamis- ja purkamistilat, myös lattia, on suunniteltava ja rakennettava ja niitä on ylläpidettävä ja käytettävä seuraavat seikat huomioon ottaen:a) ehkäistään vammat ja kärsimykset ja minimoidaan kiihtymys ja stressi eläimiä siirrettäessä sekä varmistetaan eläinten turvallisuus; etenkään pinnat eivät saa olla liukkaita; tiloissa on oltava sivusuojat, jotteivät eläimet pääse karkaamaanb) ne voidaan puhdistaa ja desinfioida.1.4 Ramppien jyrkkyys vaakatasossa saa olla enintään 33,3 prosenttia sikojen, vasikoiden ja hevosten osalta ja enintään 50 prosenttia lampaiden ja muun karjan kuin vasikoiden osalta edellyttäen, että rampeissa on poikkipienat enintään 30 senttimetrin välein.1.5 Tavarat, jotka kuljetetaan samalla kuljetusvälineellä kuin eläimet, on sijoitettava niin, etteivät ne aiheuta vammoja, kärsimyksiä tai stressiä eläimille.1.6 Kuormaamisen ja kuorman purkamisen aikana on oltava riittävä valaistus.1.7 Jos eläimiä sisältäviä kontteja kuormataan päällekkäin kuljetusvälineeseen, on toteutettava tarvittavat varokeinot, jottei virtsaa ja ulostetta pääse putoamaan alhaalla olevien eläinten päälle.Käsittely1.8 On kiellettyäa) lyödä tai potkia eläimiäb) kohdistaa painetta erityisen herkkään ruumiinosaanc) riiputtaa eläimiä mekaanisessa välineessäd) nostaa tai vetää eläimiä päästä, korvista, sarvista, jaloista, hännästä tai turkista tai nahasta taikka käsitellä niin, että niille aiheutuu tarpeetonta kipua tai kärsimystäe) käyttää välineitä, jotka antavat sähköiskujaf) käyttää sauvoja tai muita välineitä, joissa on terävä kärkig) tietoisesti estää eläintä, jota ajetaan tai johdetaan jonkin eläintenkäsittelypaikan kohdan läpi.1.9 Markkinoilla tai keräyskeskuksissa on oltava tarvittaessa välineet eläinten kytkemistä varten.1.10 Eläimiä ei saa kytkeä sarvista eikä nenärenkaasta, eikä jalkoja saa sitoa yhteen. Vasikoille ei saa laittaa kuonokoppaa. Hevosilla on oltava riimu kuljetuksen aikana kouluttamattomia varsoja lukuun ottamatta. Jos eläimet kytketään, köysien, liekojen tai muiden välineiden on oltavaa) riittävän tukevia, etteivät ne rikkoudu normaaleissa kuljetusoloissab) riittävän pitkiä, jotta eläimet voivat tarvittaessa maata, syödä tai juodac) sellaisia, etteivät ne aiheuta mitään kuristumis- tai vahingoittumisvaaraa ja että eläimet voidaan irrottaa nopeasti.Erottelu1.11 Eläimet käsitellään ja kuljetetaan erikseen seuraavissa tapauksissa:a) eri lajin eläimetb) merkittävästi eri kokoiset tai ikäiset eläimetc) täysikasvuiset siitoskarjut tai -oriitd) sarvelliset ja sarvettomat eläimete) toisiaan kohtaan vihamielisesti käyttäytyvät eläimetf) kytketyt ja vapaat eläimet.1.12 Edellä 1.11 kohdan a-d alakohtia ei sovelleta, jos eläimet on kasvatettu yhteensopivissa ryhmissä ja ne ovat tottuneita toisiinsa, jos erottaminen aiheuttaa stressiä tai jos naaraseläimillä on niistä riippuvaisia jälkeläisiä.2. Kuljetuksen aikana2.1 Tilaa, myös karsinan korkeutta, ja ryhmäkokoa koskevissa vaatimuksissa on noudatettava vähintään VII luvussa kyseisten eläinten ja kuljetusvälineiden osalta annettuja lukuja.2.2 Edellä 1.9-1.12 kohtaa sovelletaan soveltuvin osin kuljetusvälineeseen.2.3 Kuljetuksen aikana on järjestettävä riittävä ilmanvaihto sen varmistamiseksi, että eläinten tarpeista huolehditaan täysimääräisesti ottaen huomioon kuljetettavien eläinten lukumäärä ja tyyppi sekä matkan aikana odotettavat sääolot. Kontit on kuormattava niin, ettei niiden ilmanvaihto esty.2.4 Eläimille on tarjottava kuljetuksen aikana niiden lajin ja iän mukaisesti vettä, ravintoa ja lepomahdollisuus sopivin välein ja V luvussa annettujen säännösten mukaisesti. Veden ja ravinnon on oltava hyvälaatuista, ja se on annettava eläimille niin, että minimoidaan saastuminen.IV luku - Karja-aluksia koskevat lisäsäännökset1. Karsinoiden poikkipuiden ja kansien on oltava riittävän tukevat kuljetettavia eläimiä varten. Karsinoiden poikkipuiden ja kansien lujuuslaskelmat on tarkistettava toimivaltaisen viranomaisen hyväksymässä luokituslaitoksessa karja-aluksen rakentamisen tai muuntamisen aikana.2. Osastot, joissa eläimiä kuljetetaan, on varustettava koneellisella ilmanvaihtojärjestelmällä, jossa on riittävästi kapasiteettia vaihtaa ilma koko tilavuudelta seuraavasti:a) 40 ilmanvaihtoa tunnissa, jos osasto on täysin suljettu ja vapaa korkeus on enintään 2,30 metriäb) 30 ilmanvaihtoa tunnissa, jos osasto on täysin suljettu ja vapaa korkeus on yli 2,30 metriäc) 75 prosenttia edellä esitetyistä määristä, jos osasto on osittain suljettu.3. Juomaveden varastointi- tai tuotantokyvyn on oltava riittävä VI luvussa esitettyjen vettä koskevien vaatimusten täyttämiseksi ottaen huomioon kuljetettavien eläinten enimmäismäärä ja lajit sekä matkan todennäköinen enimmäiskesto.4. Juomavesijärjestelmällä on pystyttävä toimittamaan juomavettä jatkuvasti kaikille alueille, joilla on eläimiä, ja juomavesiastioita on oltava riittävästi tarjolla niin, että kaikki eläimet saavat juomavettä helposti ja jatkuvasti. Vaihtoehtoinen pumppulaite on oltava saatavilla, jotta varmistetaan vedensaanti, jos ensisijainen pumppujärjestelmä ei toimi.5. Viemärijärjestelmällä on oltava riittävä kapasiteetti, jotta karsinoista ja kansilta voidaan johtaa nesteet pois kaikissa olosuhteissa. Viemäriputkien ja -kanavien on kerättävä nesteet viemärikaivoihin tai -tankkeihin, joista jätevesi voidaan poistaa pumpulla tai suihkupumpulla. Vaihtoehtoinen pumppulaite on oltava saatavilla, jotta varmistetaan viemäröinti, jos ensisijainen pumppujärjestelmä ei toimi.6. Eläinten tiloissa, eläinten tiloihin johtavissa käytävissä ja rampeissa on oltava riittävä valaistus. Hätävalaistus on oltava käytössä, jos pääsähköjärjestelmä ei toimi. Tarjolla on oltava riittävästi kannettavia valaisimia, jotta hoitaja pystyy tutkimaan ja hoitamaan eläimiä.7. Palontorjuntajärjestelmä on asennettava asianmukaisesti kaikkiin eläintiloihin, ja eläinten alueella olevan sammutuskaluston on oltava uusimpien palon torjuntaa, havaitsemista ja sammuttamista koskevien SOLAS-standardien (International Convention for the Safety of Life at Sea) mukainen.8. Seuraavat järjestelmät on varustettava seuranta-, valvonta- ja hälytysjärjestelmällä ohjaushytissä:a) ilmanvaihtob) juomaveden saanti ja viemäröintic) valaistusd) tarvittaessa juomaveden tuotanto.9. Ensisijaisen virtalähteen on pystyttävä tuottamaan jatkuvaa virtaa edellä 2, 4, 5 ja 6 kohdassa tarkoitettuja eläinten järjestelmiä varten karja-aluksen tavanomaisessa toiminnassa. Toissijaisen virtalähteen on pystyttävä korvaamaan ensisijainen virtalähde kolmen peräkkäisen päivän ajan.V luku - Matka-ajatTässä luvussa tarkoitetaana) 'lepojaksolla' matkan aikana olevaa yhtenäistä jaksoa, jonka aikana eläimet juotetaan ja ruokitaan siirtämättä niitä kuljetusvälineellä ja niiden annetaan levätä; jos ajoneuvot tai vaunut kuormataan ro-ro-alukseen, aluksella vietettyä aikaa pidetään jaksona, jonka aikana eläimiä ei siirretä kuljetusvälineellä ja niiden annetaan levätäb) 'matka-ajalla' matkan aikana olevaa jaksoa, jota ei keskeytetä vähimmäislepojaksolla 1 jakson 1.1 kohdan d ja e alakohdan mukaisesti.1. Kotieläimenä pidettävät hevos-, nauta-, lammas-, vuohi- ja sikaeläimet1.1 Kotieläimenä pidettävien hevos-, nauta-, lammas-, vuohi- ja sikaeläinten pitkänmatkan kuljetukset ovat sallittuja ainoastaan seuraavissa tapauksissa:a) Kotieläiminä pidettävät hevoseläimet ovat yli 4 kuukauden ikäisiä ja porsaat painavat yli 10 kilogrammaa.b) VI luvun lisäsäännöksiä noudatetaan.c) VII luvussa annettuja pitkänmatkan kuljetuksia koskevia tilavaatimuksia noudatetaan.d) Maantiekuljetuksissa matka-aika on alle 9 tuntia ja lepojaksojen pituus vähintään 12 tuntia. 9 tunnin matka-aikaan ei sisälly kuljettajan 45 minuutin lepoa, jonka aikana ajoneuvo on pysähdyksissä. Matka-ajat ja lepojaksot voivat toistua kuljetusmatkan aikana. Jäsenvaltiot voivat soveltaa lyhempiä kuljetusaikoja kuljetuksiin, jotka lähtevät ja tapahtuvat yksinomaisesti niiden omalla alueella.e) Rautatiekuljetuksissa matka-ajoissa ja lepojaksoissa on noudatettava taulukossa 1 esitettyjä säännöksiä. Matka-ajat ja lepojaksot voivat toistua kuljetusmatkan aikana.f) Edellä a, d ja e alakohdan säännöksiä ei sovelleta direktiivissä 90/426/ETY [31] tarkoitettuihin rekisteröityihin hevoseläimiin.[31]  EYVL L 224, 18.8.1990, s. 42.Taulukko 1 - Enimmäismatka-ajat ja vähimmäislepojaksot rautatiekuljetuksissa (tunteina)>TAULUKON PAIKKA>2. Muut eläinlajit2.1 Kanoille ja kotieläiminä pidettävinä linnuille ja kaneille on oltava tarjolla riittävästi sopivaa ravintoa ja vettä paitsi matkoilla, jotka kestäväta) alle 12 tuntiab) alle 24 tuntia kaikkien lintulajien poikasten osalta edellyttäen, että matka päättyy 72 tunnin kuluessa kuoriutumisesta.2.2 Kuljetettavia koiria ja kissoja on ruokittava vähintään 24 tunnin välein ja juotettava vähintään 8 tunnin välein. Ruokinnasta ja juottamisesta on oltava selvät kirjalliset ohjeet.2.3 Villieläinten kuljetuksissa on otettava huomioon ruokintaa ja juottamista koskevat kirjalliset ohjeet ja muut erityishoitoa koskevat vaatimukset.VI luku - Kotieläimenä pidettävien hevos-, nauta-, lammas-, vuohi- ja sikaeläinten pitkänmatkan kuljetuksia koskevat lisäsäännökset1. Kaikki pitkänmatkan kuljetuksetKuivike1.1 Eläimillä on oltava asianmukaista kuivikemateriaalia. Sitä on oltava riittävästi, jotta eläimet voivat maata joutumatta suoraan kontaktiin lattian kanssa.Ravinto1.2 Hevosilla on oltava koko ajan saatavilla heinää.1.3 Kuljetusvälineessä on oltava riittävästi asianmukaista rehua eläinten ruokkimiseksi kuljetusmatkan aikana. Rehut on suojattava sääolosuhteilta ja saastuttavilta tekijöiltä kuten pölyltä, polttoaineelta, pakokaasulta ja eläinten virtsalta ja ulosteilta.1.4 Jos eläinten ruokintaan käytetään erityisiä ruokintalaitteita, ne on kuljetettava kuljetusvälineessä.1.5 Jos käytössä on 1.4 kohdassa tarkoitettu ruokintalaite, se on voitava kiinnittää ajoneuvoon niin, ettei se kaadu. Kun kuljetusväline liikkuu eikä ruokintalaite ole käytössä, se on varastoitava ajoneuvon osaan, jossa ei ole eläimiä.Väliseinät1.6 Hevoseläimet on kuljetettava yksittäisissä karsinoissa tai pilttuissa varsojen kanssa matkustavia tammoja lukuun ottamatta.1.7 Eläimiä ei saa kytkeä kuljetusvälineen liikkeen ajaksi. Säännöstä ei sovelleta direktiivissä 90/426/ETY tarkoitettuihin rekisteröityihin hevoseläimiin.1.8 Kuljetusvälineessä on oltava väliseiniä, jotta voidaan luoda erillisiä osastoja.1.9 Väliseinät on rakennettava niin, että ne voidaan asettaa eri paikkoihin, jotta osastojen kokoa voidaan mukauttaa erityisvaatimusten ja eläinten lajin, koon ja lukumäärän mukaisesti.2. Veden saatavuus maantie-, rautatie- tai merikonteissa tapahtuvassa kuljetuksessa2.1 Ajoneuvo on varustettava juomavesijärjestelmällä, jota eläimet voivat käyttää itse ja jonka kautta hoitaja voi tarjota vettä välittömästi, kun se on tarpeen matkan aikana niin, että kaikki eläimet saavat vettä.2.2 Juottolaitteiden on oltava hyvässä toimintakunnossa, ja ne on suunniteltava ja sijoitettava ottaen huomioon eläinlajit, joita ajoneuvossa juotetaan.2.3 Vesisäiliöiden kokonaiskapasiteetti kussakin ajoneuvossa on oltava vähintään 1,5 prosenttia sen enimmäishyötykuormasta. Vesitankit on suunniteltava niin, että ne voidaan tyhjätä ja puhdistaa kunkin matkan jälkeen, ja niissä on oltava järjestelmä, jolla veden määrä voidaan tarkastaa. Vesisäiliöt on yhdistettävä juottolaitteisiin osastoissa, ja ne on pidettävä hyvässä toimintakunnossa.3. Ilmanvaihto maantiekuljetuksissa3.1 Maantieajoneuvojen ilmanvaihtojärjestelmät on suunniteltava ja rakennettava ja niitä on ylläpidettävä niin, että kosteuspitoisuuteen mukautettu pysäköidyn tai liikkuvan ajoneuvon lämpötila pysyy kuljetuksen kaikissa vaiheissa taulukossa 1 ilmoitettujen alhaisimpien ja korkeimpien lämpötilojen rajoissa.3.2 Ilmanvaihtojärjestelmän on taattava puhtaan ilman tasainen jakautuminen siten, että ilmavirran nimelliskapasiteetti on vähintään 60 m3/h/hyötykuorma (kN). Ilmanvaihtojärjestelmän on pystyttävä toimimaan täydellä teholla vähintään 12 tunnin ajan ajoneuvon moottorista riippumatta.3.3 Ajoneuvoihin on asennettava lämpötilan ja kosteuspitoisuuden valvontajärjestelmä. Anturit on sijoitettava kuorma-auton rakenteesta riippuen sääoloille eniten alttiina oleviin osiin.3.4 Ajoneuvoihin on asennettava varojärjestelmä, jonka on herätettävä kuljettajan huomio silloin, kun eläinten kuljetustilojen lämpötila saavuttaa enimmäis- tai vähimmäisrajan.Taulukko 1>TAULUKON PAIKKA>4. Yli 24 tuntia kestävät matkatKun matka-aika ylittää 24 tuntia, sovelletaan seuraavia sääntöjä, sanotun kuitenkaan rajoittamatta 1, 2 ja 3 jaksossa annettujen lisäsäännösten soveltamista:a) ajoneuvoissa taikka maanteitse tai rautateitse kuljetettavissa konteissa on oltava lähtöhetkellä rehua määrä, joka vastaa vähintään yhden päivän tarvetta taulukossa 2 esitetyllä tavallab) karja-aluksissa tai meriteitse kuljetettavissa konteissa on oltava lähtöhetkellä riittävästi kuiviketta sekä rehua ja vettä, jotta katetaan taulukossa 2 esitetyt rehun ja veden päivittäiset vähimmäismäärät suunniteltua matkaa varten sekä 25 prosentin tai kolmen päivän ylimääräinen varasto kuiviketta, rehua ja vettä sen mukaan, kumpi määrä on suurempi.Taulukko 2 - Rehun ja veden vähimmäismäärä päivää kohti>TAULUKON PAIKKA>Heinä voidaan korvata tiivisterehulla ja päin vastoin.* Neljännessä sarakkeessa esitetyt vesimäärän vähimmäisvaatimukset voidaan korvata kaikkien lajien osalta vaatimuksella tarjota vettä 10 prosenttia eläimen ruumiinpainosta.VII luku - Tilaa koskevat vaatimukset1. Kotieläimenä pidettävät hevos-, nauta-, lammas-, vuohi- ja sikaeläimet1.1 Taulukoissa 1, 2 ja 3 esitetyt vähimmäislattia-alat ovat seuraavat:a) alue A1 muille kuin pitkänmatkan kuljetuksilleb) alue A2 pitkänmatkan kuljetuksille.1.2 Tiineille naaraille tiineyden viimeisellä kolmanneksella on varattava 10 prosentin lisäala taulukoissa 1, 2 ja 3 esitetyistä vähimmäisaloista. Täysikasvuisille naudoille, joilla on sarvet, on varattava 5 prosentin lisäala taulukossa 1 esitetystä vähimmäisalasta.1.3 Sikojen osaston korkeuden on oltava vähintään taulukossa 3 esitetyn kohdan H1 mukainen, jos osastossa on koneellinen ilmanvaihto, ja vähintään kohdan H2 mukainen, jos osastossa on passiivinen ilmanvaihto.1.4 Jos kuljetettavien eläinten keskimääräinen paino ei vastaa täsmälleen jotakin taulukoissa 1, 2 ja 3 esitettyä lukua, asianmukainen vähimmäisarvo lasketaan interpolointia tai ekstrapolointia käyttäen.1.5 Hevoseläimiä ei saa kuljettaa monikerroksisissa ajoneuvoissa, paitsi jos ne kuormataan alimpaan kerrokseen eikä ylemmissä kerroksissa ole eläimiä. Osaston sisäkorkeuden on oltava vähintään 75 cm korkeampi kuin korkeimman eläimen säkäkorkeus.1.6 Hevoseläinten kuljetuksessa yksittäisen pilttuun tai karsinan pituuden on oltava vähintään 60 cm enemmän kuin eläimen pituus turvasta takapäähän. Pilttuun tai karsinan leveyden on oltava vähintään 40 cm enemmän kuin ruumiin levein kohta.1.7 Kun hevoseläimet ovat pilttuissa, väliseinän yläosan on oltava vähintään sään korkeudella eikä väliseinän alaosa saa olla korkeammalla kuin mahan matalin kohta. Vierekkäisten hevosten päiden välille on asetettava tangot tai puomit.Taulukko 1 - Hevos- ja nautaeläimet>TAULUKON PAIKKA>Taulukko 2 - Lampaat ja vuohetKeskipaino (kg)  //  Alue A1 tai A2/eläin (m2)20  //  0,24030  //  0,26540  //  0,29050  //  0,31560  //  0,34070  //  0,39080  //  0,440Taulukko 3 - Siat>TAULUKON PAIKKA>2. SiipikarjaVähimmäislattia-alat ovat seuraavat:Luokka  //  Alue (cm2)Päivän vanhat poikaset  //  21/poikanenMuu siipikarja kuin päivän vanhat poikaset: paino kg  //  Alue cm2/kg< 1,6  //  1801,6 < 3  //  1603 < 5  //  115> 5  //  105LIITE II - REITTISUUNNITELMA5 artiklan 4 kohdan, 8 artiklan 2 kohdan, 13 artiklan a ja c alakohdan ja 20 artiklan 2 kohdan mukaan1. Kuljetusmatkaa suunnittelevan henkilön on laadittava, leimattava ja allekirjoitettava kaikki reittisuunnitelman sivut tämä liitteen säännösten mukaisesti.2. Reittisuunnitelmassa on oltava seuraavat osat:Osa 1 - SuunnitteluOsa 2 - LähtöpaikkaOsa 3 - MääräpaikkaOsa 4 - Säännönvastaisuuksia koskevan raportin malli.Reittisuunnitelman sivut on kiinnitettävä yhteen.3. Järjestäjän ona) annettava jokaiselle reittisuunnitelmalle erillinen tunnistusnumerob) lähetettävä täytetystä ja allekirjoitetusta reittisuunnitelman osasta 1 kopio vähintään kaksi arkipäivää ennen lähtöä lähtöpaikan toimivaltaiselle viranomaisellec) noudatettava kaikkia toimivaltaisen viranomaisen antamia ohjeita 13 artiklan a alakohdan mukaisestid) varmistettava, että reittisuunnitelma on eläinten mukana kuljetusmatkan ajan määräpaikkaan asti tai kolmansiin maihin vietäessä ainakin poistumispaikkaan asti.4. Eläimistä lähtöpaikassa vastaavien ja jos määräpaikka on yhteisön alueella, eläimistä määräpaikassa vastaavien on täytettävä ja allekirjoitettava reittisuunnitelman asiaankuuluvat osat. Heidän on ilmoitettava osassa 4 annettua mallia käyttäen mahdollisimman pian toimivaltaiselle viranomaiselle epäillessään, että tämän asetuksen säännöksiä ei noudateta.5. Jos määräpaikka on yhteisön alueella, määräpaikassa eläimistä vastaavien on säilytettävä vähintään kolmen vuoden ajan määräpaikkaan saapumisesta lukien seuraavat asiakirjat:a) reittisuunnitelmab) kopio piirturilevystä tai tulosteesta asetuksen (ETY) N:o 3821/85 liitteen I tai liitteen IB mukaisesti, jos ajoneuvo kuuluu asetuksen soveltamisalaan.Asiakirjat on esitettävä toimivaltaiselle viranomaiselle pyynnöstä.6. Jos eläimet viedään kolmanteen maahan, kuljetusyrityksen on annettava 5 kohdan a ja b alakohdassa tarkoitetut asiakirjat tarkastuseläinlääkärille poistumispaikassa.Jos kyseessä on elävien nautaeläinten tuettu vienti, reittisuunnitelman osaa 3: "Määräpaikka" ei tarvitse täyttää, jos maatalouslainsäädännössä säädetään raportin laatimisesta.7. Reittisuunnitelman osassa 3: "Määräpaikka" tarkoitetun kuljetusyrityksen on säilytettävä kopio reittisuunnitelmasta, kun eläimistä vastaava on täyttänyt sen määräpaikassa tai tarkastuseläinlääkäri poistumispaikassa. Reittisuunnitelman täyttämisen jälkeen siitä on toimitettava kuukauden kuluessa kopio sille toimivaltaiselle viranomaiselle, joka antoi kuljetusyritykselle hyväksynnän, ja kuljetusyrityksen on säilytettävä se vähintään kolmen vuoden ajan tarkastuksesta lukien.OSA 1: SUUNNITTELU>TAULUKON PAIKKA>(a) Järjestäjä: ks. neuvoston asetuksen (EY) N:o xx/xxxx, annettu xx.mm.yyyy, 2 (m) artiklan määritelmä.(b) Jos järjestäjä on kuljetusyritys, on annettava luvan numero.OSA 2: LÄHTÖPAIKKA>TAULUKON PAIKKA>(a) Eläimistä vastaava: ks. asetuksen xxx 2 artiklan i alakohdassa annettu määritelmä.(b) Jos eri kuin osassa 1.OSA 3: MÄÄRÄPAIKKA>TAULUKON PAIKKA>(a) Yliviivataan tarpeeton.(b) Jos eri kuin osassa 1.(c) Jos eri kuin osassa 2.OSA 4: SÄÄNNÖNVASTAISUUKSIA KOSKEVA RAPORTTI NROKopio säännönvastaisuuksia koskevasta raportista sekä kopio reittisuunnitelman osasta 1 on toimitettava toimivaltaiselle viranomaiselle.1. ilmoittajan nimi, virkanimike ja osoite2. Paikka ja jäsenvaltio, jossa säännönvastaisuus havaittiin//  3. Päivä ja aika, jolloin säännönvastaisuus havaittiin4. säännönvastaisuuden laji4.1 Kuljetuskuntoisuus(liitteessä I oleva I luku)   //  4.6 Tilaa koskevat vaatimukset(liitteessä I oleva VII luku)4.2 Kuljetusväline(liitteessä I oleva II ja IV luku)  //  4.7 Kuljetusyrityksen lupa(6 artikla)4.3 Kuljetuskäytännöt(liitteessä I oleva III luku)  //  4.8 Kuljettajan koulutustodistus4.4 Matka-aikaa koskevat rajoitukset(liitteessä I oleva V luku)  //  4.9 Reittisuunnitelman tiedot4.5 Pitkiä kuljetusmatkoja koskevat lisäsäännökset(liitteessä I oleva VI luku)  //  4.10 Muu4.10 Huomautuksia:5. Täten ilmoitan, että olen tarkastanut edellä mainittujen eläinten lähetyksen ja ilmaissut tässä raportissa esitetyt varaukset, jotka liittyvät asetuksen xxx säännösten noudattamiseen.6. Toimivaltaiselle viranomaiselle annetun ilmoituksen päivämäärä ja aika  //  7. Ilmoittajan allekirjoitus(a) Yliviivataan tarpeeton.LIITE III - LOMAKKEET, joita tarkoitetaan 10 artiklan 2 kohdassa, 11 artiklan 2 kohdassa, 16 artiklan 2 kohdassa ja 17 artiklan 2 kohdassaI luku - Pitkänmatkan kuljetuksia hoitaville kuljetusyrityksille annettava lupa1>TAULUKON PAIKKA>0 artiklan 2 kohtaII luku - Muita kuin pitkänmatkan kuljetuksia hoitaville kuljetusyrityksille annettava lupa11 artiklan 2 kohta>TAULUKON PAIKKA>III luku - Kuljettajan todistus1>TAULUKON PAIKKA>6 artiklan 2 kohtaIV luku - Pitkänmatkan maantiekuljetukseen käytettävän ajoneuvon hyväksymistodistus1>TAULUKON PAIKKA>7 artiklan 2 kohtaLIITE IVKoulutus1. Asetuksen 6 artiklan 4 kohdassa ja 16 artiklan 1 kohdassa tarkoitetuilta kuljettajilta edellytetään, että he ovat saattaneet menestyksekkäästi päätökseen 2 kohdassa tarkoitetun koulutuksen ja ovat läpäisseet toimivaltaisen viranomaisen hyväksymän kokeen, millä varmistetaan kokeen järjestäjien riippumattomuus.2. Edellä 1 kohdassa tarkoitettuun koulutukseen on sisällyttävä teknisiä ja hallinnollisia näkökohtia yhteisön lainsäädännöstä, joka koskee eläinten suojelua kuljetuksen aikana, ja erityisesti seuraavia aiheita:a) liitteet I ja IIb) eläinten fysiologia ja etenkin juoma- ja ruokatarpeet, eläinten käyttäytyminen ja stressin käsitec) eläinten käsittelyn käytännön näkökohtiad) ajokäyttäytymisen vaikutukset kuljetettavien eläinten hyvinvointiin ja lihan laatuune) eläimille annettava ensiapu.LIITE V - KANSAINVÄLISET SOPIMUKSET, joita tarkoitetaan 20 artiklan 1 kohdan e alakohdassaEurooppalainen yleissopimus eläinten suojelemiseksi kansainvälisten kuljetusten aikana


Avis juridique important

|

51999PC0731

Ehdotus: neuvoston asetus muun muassa lopullisen polkumyyntitullin käyttöönottamisesta tiettyjen Venäjältä peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 2320/97 muuttamisesta  /* KOM/99/0731 lopull. */

Ehdotus: NEUVOSTON ASETUS muun muassa lopullisen polkumyyntitullin käyttöönottamisesta tiettyjen Venäjältä peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 2320/97 muuttamisesta(komission esittämä)PERUSTELUTMarraskuussa 1997 otettiin käyttöön lopulliset polkumyyntitullit tiettyjen Unkarista, Puolasta, Venäjältä, Tqekin tasavallasta, Romaniasta ja Slovakian tasavallasta peräisin olevien raudasta tai seostamattomasta teräksestä valmistettujen saumattomien putkien tuonnissa. Kyseisten maiden useimpien vientiä harjoittavien tuottajien tarjoamat sitoumukset hyväksyttiin, venäläisten vientiä harjoittavien tuottajien tarjoamaa sitoumusta lukuun ottamatta.Samassa asetuksessa säädetään, että polkumyyntitoimenpidettä muutetaan Venäjän osalta, jos olosuhteet muuttuvat siten, että sitoumuksen hyväksymistä koskevat edellytykset täyttyvät.Venäjän viranomaiset ottivat tämän jälkeen yhteyttä komissioon ja ilmoittivat antavansa riittävät takeet sitoumuksen asianmukaisesta valvonnasta, ja alkuperäisessä tutkimuksessa sitoumuksen tarjonneet venäläiset vientiä harjoittavat tuottajat pyysivät komissiota hyväksymään tämän sitoumuksen.Edellä mainitun johdosta komissio pani 20. maaliskuuta 1999 vireille välivaiheen tarkastelun, joka rajoitettiin koskemaan sitä, voidaanko asianomaisten venäläisten vientiä harjoittavien tuottajien sitoumus hyväksyä. Tutkimuksessa on käynyt ilmi, että Venäjän viranomaisten ja venäläisten vientiä harjoittavien tuottajien tarjoama yhteinen sitoumus perustuu sitoumuksiin, jotka esitettiin alkuperäisen tutkimuksen yhteydessä vuonna 1997 ja jotka komissio tuolloin hyväksyi. Myös Venäjän kauppaministeriö on antanut takeet tarjotusta sitoumuksesta ja sen valvonnasta.Sitoumus sisältää hintasitoumuksen, joka koskee tiettyä vuosittaista tuotemäärää ja jonka ylittävään tuontiin sovelletaan arvon perusteella kannettavaa 26,8 prosentin polkumyyntitullia.Todettuaan, että mainittu järjestelmä on toimiva ja sitä voidaan tehokkaasti valvoa, komissio on hyväksynyt sitoumuksen.Edellä esitetyn perusteella komissio ehdottaa, että neuvosto muuttaisi asetusta (EY) N:o 2320/97 siten, että seuraavat yritykset vapautettaisiin polkumyyntitullista niiden tarjoaman sitoumuksen osalta.>TAULUKON PAIKKA>Ehdotus :NEUVOSTON ASETUSmuun muassa lopullisen polkumyyntitullin käyttöönottamisesta tiettyjen Venäjältä peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 2320/97 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 8 artiklan 1 kohdan,[1]  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 905/98 (EYVL L 128, 30.4.1998, s. 18).ottaa huomioon komission ehdotuksen, joka on tehty komission kuultua neuvoa-antavaa komiteaa,sekä katsoo seuraavaa:A. AIEMPI MENETTELY(1) Neuvosto on asetuksella (EY) N:o 2320/97 [2], jäljempänä 'lopullinen asetus', ottanut käyttöön lopulliset polkumyyntitullit tiettyjen Unkarista, Puolasta, Venäjältä, Tqekin tasavallasta, Romaniasta ja Slovakian tasavallasta peräisin olevien raudasta tai seostamattomasta teräksestä valmistettujen saumattomien putkien tuonnissa. Edellä mainittujen maiden useimmat vientiä harjoittavat tuottajat tarjosivat sitoumuksia. Nämä sitoumukset hyväksyttiin komission päätöksellä (97/790/EY) [3]. Näin ollen näiden vienti on osittain vapautettu polkumyyntitulleista. [2]   EYVL L 322, 25.11.1997, s. 1.[3]   EYVL L 322, 25.11.1997, s. 63.(2) Komissio ei kuitenkaan voinut hyväksyä sitoumusta Venäjän osalta, koska sitoumukseen ei sisältynyt Venäjän viranomaisten tarvittavia takeita riittävän valvonnan mahdollistamiseksi. Niinpä otettiin käyttöön arvon perusteella kannettava 26,8 prosentin polkumyyntitulli.(3) Lopullisen asetuksen johdanto-osan 87 kappaleessa säädetään kuitenkin, että polkumyyntitoimenpidettä muutetaan Venäjän osalta, jos olosuhteet muuttuvat siten, että sitoumuksen hyväksymistä koskevat edellytykset täyttyvät.B. VÄLIVAIHEEN TARKASTELU(4) Kun Venäjän viranomaiset tämän jälkeen ilmoittivat antavansa uusia takeita, komissio pani asetuksen (EY) N:o 384/96, jäljempänä 'perusasetus', 11 artiklan 3 kohdan nojalla vireille välivaiheen tarkastelun, joka rajoitettiin koskemaan sitä, voidaanko asianomaisten venäläisten vientiä harjoittavien tuottajien sitoumus hyväksyä [4].[4]   EYVL C 77, 20.3.1999, s. 6.(5) Suoritetussa tutkimuksessa on ilmennyt, että Venäjän viranomaisten ja venäläisten vientiä harjoittavien tuottajien tarjoama yhteinen sitoumus perustuu sitoumuksiin, jotka esitettiin alkuperäisen tutkimuksen yhteydessä ja jotka komissio tuolloin hyväksyi. Lisäksi Venäjän kauppaministeriö on antanut takeet sitoumuksen seurannasta ja valvonnasta.(6) Vahinko korjataan kahdella tavalla: ensiksi tiettyyn vuosittaiseen polkumyyntitullista vapautettuun tuotemäärään sovellettavalla hintasitoumuksella ja toiseksi sen ylittävään määrään sovellettavalla arvon perusteella kannettavalla polkumyyntitullilla.(7) Venäjän kauppaministeriö on sitoutunut tarkastamaan ja todistamaan oikeiksi tuotantotodistukset, joita esitetään kustakin yhteisöön viedystä polkumyyntitullista vapautettuun tuotemäärään kuuluvasta lähetyksestä, josta on esitetty kauppalasku. Sen varmistamiseksi, että arvon perusteella kannettavasta polkumyyntitullista vapautetun tuonnin määrä ei ylitä sitä määrää, jonka osalta sitoumus on esitetty, vapautus on mahdollista saada ainoastaan esittämällä yhteisön tulliviranomaisille mainittu voimassaoleva tuotantotodistus, josta käyvät selvästi ilmi tuottaja, asianomainen tuote, asiakas, jolle tuotteet on tarkoitettu sekä tämän asetuksen liitteessä esitetyt yksityiskohtaiset tiedot. Epäselvissä tapauksissa komissio ratkaisee todistuksen pätevyyden, ja toteuttaa aiheelliseksi katsotut toimenpiteet perusasetuksen 8 artiklan 9 ja 10 kohdan mukaisesti.(8) Tarkasteltuaan tilannetta huolellisesti, komissio on hyväksynyt sitoumuksen komission päätöksellä (2000/.../EY) [5].[5]   Ks. tämän virallisen lehden sivu ...(9) Tämän vuoksi lopullista asetusta on muutettava siten, että polkumyyntitullia ei sovelleta tuontiin, joka tapahtuu sitoumuksen ehtojen mukaisesti.ON ANTANUT TÄMÄN ASETUKSEN:1 artiklaMuutetaan asetus (EY) N:o 2320/97 seuraavasti:a) korvataan edellä mainitun asetuksen 1 artiklan 2 kohdassa oleva taulukko Venäjän osalta seuraavasti:>TAULUKON PAIKKA>b) lisätään saman asetuksen 2 artiklan 4 kohdassa olevaan taulukkoon seuraavat tiedot>TAULUKON PAIKKA>2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITETuotantotodistuksen tärkeimmät osat [6][6]   Todistuksen kaikki kohdat ovat kahdella kielellä: venäjäksi ja englanniksi.a) Todistuksen numerob) Merkintä siitä, että todistus on alkuperäiskappale, eikä jäljennös.c) Todistuksen voimassaolon päättymispäivä.d) Seuraava teksti: "Venäjän federaation kauppaministeriön oikeaksi todistama tuotantotodistus Euroopan yhteisöön suuntautuvan tiettyjen Taric -lisäkoodiin ... kuuluvien saumattomien teräsputkien viennin valvonnasta neuvoston asetuksen (EY) N:o 2320/97 2 artiklan 2 kohdan mukaisesti."e) Asianomaisen vientiä harjoittavan tuottajan nimi ja täydellinen osoite, myös puhelin- ja faksinumero, sekä mahdollinen tunnistenumero, kuten kaupparekisteriin merkittyjen yritysten kansallinen rekisteröintinumero.f) Asianomaisen vientiä harjoittavan tuottajan asiakkaan, jolle tämä on myynyt tuotteen ja jolle tämä on lähettänyt kauppalaskun, nimi ja täydellinen osoite, myös puhelin- ja faksinumero.g) Sen kauppalaskun numero, jota tuotantotodistus koskee.h) Tavaroiden tarkka kuvaus, mukaan lukien:- tuotteen tunnistamiseksi tarvittava tuotekuvaus, jonka on oltava sama kuin laskussa olevat eritelmät,- CN-koodi,- määrä (tonneina).i) Seuraava vientiä harjoittavan tuottajan allekirjoitettu vakuutus: "Minä allekirjoittanut vakuutan, että tämän todistuksen kattamien tuotteiden myynti vietäviksi Euroopan yhteisöön tapahtuu [vientiä harjoittavan tuottajan nimi] tarjoaman sitoumuksen rajoissa ja sen ehtojen mukaisesti sekä komission päätöksellä N:o (2000/.../EY) hyväksytyssä sitoumuksessa vahvistetun yhteisöön polkumyyntitullitta tuotavaksi sallitun tuotemäärän rajoissa. Vakuutan, että tässä todistuksessa ilmoitetut tiedot ovat täydellisiä ja oikeita."j) Tila leimaa ja Venäjän kauppaministeriön valtuutetun edustajan allekirjoitusta varten.k) Tila yhteisön toimivaltaisen viranomaisen merkintöjä varten.